open-index/open-wikipedia-markdown huggingface dataset:
ഛോട്ടാ ഭീം

ഛോട്ടാ ഭീം എന്നത് പോഗോ TVയിൽ പ്രദർശിപ്പിക്കുന്ന ഒരു അനിമേറ്റഡ് പരിപാടിയാണ്. ഈ പരമ്പര ഉണ്ടാക്കിയത് ഗ്രീൻ ഗോൾഡ് അനിമേഷൻ പ്രൈവറ്റ് ലിമിറ്റഡിന്റെ CEO ആയ രാജീവ് ചിലകയാണ്. 2000 വർഷങ്ങൾക്ക് മുമ്പുള്ള ഗ്രാമീണഭാരതത്തിലെ ധോലക്പൂർ എന്ന പട്ടണത്തിലാണ് കഥാനായകനായ ഭീം താമസിക്കുന്നത്. 9 വയസ്സുള്ള ഭീം എന്ന കഥാപാത്രത്തെ ചുറ്റിയാണ് കഥ നീങ്ങുന്നത്. ഭീം ധൈര്യശാലിയും ശക്തനും ബുദ്ധിമാനുമായ ഒരു കുട്ടിയാണ്. 11 വയസ്സുള്ള കാലിയ പഹെൽവാനാണ് ഭീമിന്റെ എതിരാളി. ഭീമിനു ലഭിക്കുന്ന പ്രശസ്തിയിൽ അസൂയാലുവാണ് കാലിയ. കാലിയയും കാലിയയുടെ ഒപ്പം എപ്പോഴുമുള്ള ദോലുവും ഭോലുവും എപ്പോഴും ഭീമിനെ അലോസരപ്പെടുത്താനും തോൽപ്പിക്കാനും ശ്രമിച്ചുകൊണ്ടേയിരിക്കുന്നു. എന്നാൽ എല്ലാ ശ്രമങ്ങളും വിഫലമാകുന്നു. ഭീമിന്റേയും കൂട്ടുകാരുടേയും അവരും കാലിയയുമായുള്ള എതിർപ്പിന്റേയും കഥയാണ് ഈ പരമ്പര. ധോലക്പൂരിലെ ഓരോ കുട്ടിയും ഭീമിലേക്കാണ് ഉറ്റുനോക്കുന്നത്. എന്തെന്നാൽ ഭീം എല്ലാവരുടേയും പ്രശ്നങ്ങൾക്ക് പരിഹാരം കാണുന്നു. ധോലക്പൂരിലും അതിനു ചുറ്റുമായി കിച്ചക്, മംഗൽ സിംഗ് എന്നീ ശത്രുക്കളും ഭീമിനുണ്ട്. ഇന്ദ്രവർമ്മ രാജാവും അദ്ദേഹത്തിന്റെ പുത്രി ഇന്ദുമതിയും ഏതൊരു പ്രധാനപ്പെട്ട കാര്യം വരുമ്പോഴും ഭീമിനെയാണ് വിശ്വസിച്ച് ഏൽപ്പിക്കുക.

## കഥാപാത്രങ്ങൾ
* **ഭീം** : ഭീം സാഹസികനും കുസൃതിയുമായ 9 വയസ്സുള്ള ഒരു കുട്ടിയാണ്. അസാധാരണ ശക്തിയാണ് ഭീമിന്റെ പ്രത്യേകത. ഭീമിന്റെ ഗ്രാമമായ ധോലക്പൂരിന് ഈ ശക്തി ഒരു അനുഗ്രഹമാണ്. ഈ ശക്തിയാലാണ് ഭീം, നാട് നേരിടേണ്ടി വരുന്ന എല്ലാ ആപത്തുകളും പരിഹരിക്കുന്നത്. ഈ കുട്ടി ഒരു മഹാമനസ്കനും ആപത്തിൽപ്പെടുന്നവരേയും പാവങ്ങളേയും സഹായിക്കാനായി തന്റെ ശക്തി ഉപയോഗിക്കുന്നവനുമാണ്. ധോലക്പൂരിലെ രാജാവിന്റെ പ്രിയപ്പെട്ടവനാണ് ഭീം. "ചാമ്പ്യൻ ഓഫ് ചാമ്പ്യൻസ്" തുടങ്ങിയ മത്സരങ്ങളിൽ ഭീമിന് വിജയിക്കാനായിട്ടുണ്ട്. "ബെസ്റ്റ് പേഴ്സൺ" പുരസ്കാരവും ഭീമിന് ലഭിച്ചിട്ടുണ്ട് (ബഹുറുപിയ ഭീം എന്ന എപ്പിസോഡിൽ പരാമർശിച്ചിരിക്കുന്നു). ഭീം കുറ്റവാളികളേയും കള്ളന്മാരേയും പിടികൂടി കൊട്ടാരത്തിൽ ഏൽപ്പിക്കാറുമുണ്ട്. നിഷ്കളങ്കരുടേയും പാവപ്പെട്ടവരുടേയും മൃഗങ്ങളുടേയും രക്ഷകനായും ഭീം കാണപ്പെടുന്നു. ഈ ലോകത്തിന്റെ തന്നെ സംരക്ഷണമാണ് ഭീമിന്റെ ലക്ഷ്യം. ഭീം ഭക്ഷണപ്രിയനാണ്. ലഡുവാണ് ഭീമിന്റെ പ്രിയപ്പെട്ട ഭക്ഷണം. അത് കഴിക്കുന്നതോടു കൂടി ഭീം സാധാരണത്തേക്കാൾ ശക്തിശാലിയായിത്തീരുന്നു. പലപ്പോഴും *ചുട്ട്കി*യാണ് ഭീമിന് മുന്നിൽ ലഡു വെച്ച് നീട്ടാറുള്ളത്.

* **ചുട്ട്കി** : 7 വയസ്സുള്ള ഒരു പെൺകുട്ടിയാണ് ചുട്ട്കി. ഇവളാണ് ഭീമിന്റെ ഏറ്റവും അടുത്ത കൂട്ടുകാരി. എല്ലാ സാഹസത്തിലും ഭീമിന്റെ ഒപ്പമുണ്ടാവും ചുട്ട്കി. ചുട്ട്കിയും ഒരു സാധാരണ പെൺകുട്ടിയല്ല. വീട്ടുകാര്യങ്ങളിൽ നല്ല ഉത്തരവാദിത്തം പുലർത്തുകയും കാട്ടിലെ എല്ലാ ജീവികളോടും വളരെ നന്നായി പെരുമാറുകയും ചെയ്യുന്നവളാണ് ചുട്ട്കി. എന്നിരുന്നാലും ഒരു മുൻകോപക്കാരിയാണ്. *ബ്രാഹ്ംബട്ടിന്റെ ശാപം - രണ്ടാം ഭാഗം (The Curse of Bramhbhatt-Part 2)* എന്ന എപ്പിസോഡിൽ സ്വർണ്ണം എടുക്കാനായി ഇവൾ അത്യാഗ്രഹം കാണിക്കുന്നതായി കാണിച്ചിരിക്കുന്നു. ചുട്ട്കിക്ക് ഭീമിനോട് ഒരു പ്രത്യേക താല്പര്യമുണ്ട്. അടുത്തിടെ പുറത്തിറങ്ങിയ *മാന്ത്രികപ്പാവ (Magic Doll)* മുതലായ എപ്പിസോഡിൽ നമുക്കത് കാണാം.

* **രാജു** : സാമർത്ഥ്യവാനും ധൈര്യശാലിയുമായ 4 വയസ്സുകാരനാണ് രാജു. ഭീമാണ് രാജുവിന്റെ മാതൃകാപുരുഷൻ. 

വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
അന്നാം

ഇന്തോ-ചൈനയിൽ, വടക്ക് സോങ്മാ നദി മുതൽ തെക്ക് ക്യാപ്പ് ബേക്കു വരെ നീണ്ടുകിടന്ന ചരിത്രപ്രസിദ്ധമായ രാജ്യമാണ് **അന്നാം** (ഇംഗ്ലീഷ്:Annam). രണ്ടാംലോകയുദ്ധാന്ത്യത്തിനുശേഷം (1945 സെപ്റ്റമ്പർ) ഈ രാജ്യവിഭാഗം വിയറ്റ്നാം എന്നറിയപ്പെട്ടുവരുന്നു. അന്നാമിന്റെ പഴയ തലസ്ഥാനം ഹ്യൂ (Hue) ആയിരുന്നു. വിയറ്റ്നാംകാർ അന്നാമിനെ ട്രുങ്ബോ എന്നാണ് വിളിച്ചുവന്നത്.

## ചരിത്രം

അന്നാമീസുകാരാണ് ഇവിടത്തെ മുഖ്യ ജനവർഗം. അതിൽതന്നെ ഇന്തോനേഷ്യൻ വംശജരായ ഖാ, മോയ്, മോങ് എന്നീ വർഗക്കാരാണ് കൂടുതൽ. 15 രാജവംശങ്ങൾ ഇവിടെ ഭരിച്ചിരുന്നതായി ഫ്രഞ്ച് പണ്ഡിതൻമാർ അഭിപ്രായപ്പെടുന്നു. നഗോക്വയെൻ  സ്ഥാപിച്ച തദ്ദേശീയ രാജവംശമായ നഗോ അന്നാമിൽ എ.ഡി. 968-ൽ അധികാരത്തിൽവന്നു. തുടർന്ന് ദിങ്ങ് രാജവംശം (968-79), പ്രാചീന ലീ രാജവംശം (979-1009) ലീ രാജവംശം (1009-1225), ചാംസ് വംശം, ട്രാൻവംശം എന്നിവർ തുടർച്ചയായി അന്നാം ഭരിച്ചു. എ.ഡി. 14-ആം നൂറ്റാണ്ടിന്റെ അവസാനംവരെ അന്നാം ചൈനയുടെ ആധിപത്യത്തിൽ ആയിരുന്നു. ഈ കാലഘട്ടത്തിൽ നിരവധി ചൈനാക്കാർ അന്നാമീസുകാരുമായി മിശ്രവിവാഹത്തിൽ ഏർപ്പെട്ടു. പിന്നീടു രാജ്യം ഭരിച്ച ചമ്പാവംശ രാജാക്കൻമാർ 1428-ൽ ചൈനീസ് ഭരണത്തിൽനിന്നും രാജ്യത്തെ മോചിപ്പിച്ചു. 1787 മുതൽ ഫ്രഞ്ചുകാർ ഈ രാജ്യത്തിലെ ഭരണകാര്യങ്ങളിൽ ഇടപെടാൻ തുടങ്ങി. 1884-ലേയും 1885-ലേയും സന്ധികൾ അനുസരിച്ച്, അന്നാം ഒരു ഫ്രഞ്ച് പ്രൊട്ടക്റ്ററേറ്റായി. ഈ സ്ഥിതി പിന്നീട് 60 വർഷത്തേക്ക് തുടർന്നു. രണ്ടാം ലോകയുദ്ധകാലത്ത് ജപ്പാൻകാർ അന്നാം കൈവശമാക്കി. യുദ്ധാനന്തരം ദേശീയവാദികൾ സംഘടിച്ച് അവസാന അന്നാം ചക്രവർത്തിയായിരുന്ന ബാവോദായിയെ പുറന്തള്ളി, 1945 സെപ്റ്റമ്പറിൽ ആ രാജ്യത്തെ റിപ്പബ്ലിക്കായി പ്രഖ്യാപിച്ചു. ഫ്രഞ്ചുകാർ 1946 മാർച്ച് 6-ലെ കരാറനുസരിച്ച് ഭാഗികമായി പുതിയ റിപ്പബ്ലിക്കിനെ അംഗീകരിച്ചു. എങ്കിലും കുറച്ചുകഴിഞ്ഞപ്പോൾ ഫ്രഞ്ചുകാർ ഈ കരാറിലെ വ്യവസ്ഥകൾ ലംഘിച്ചു. ഇതിനെത്തുടർന്ന് വിയറ്റ്നാം പ്രസിഡന്റായ ഹോച്ചിമിൻ, 1946 ഡിസമ്പറിൽ രാജ്യത്ത് ഒരു ആഭ്യന്തരവിപ്ലവത്തിന് വഴിയൊരുക്കി. ജനീവാ സമ്മേളനത്തെ (1954) തുടർന്ന് വിയറ്റ്നാമിന്റെ ഉത്തരഭാഗത്തെ ഭരണം ഹോച്ചിമിൻ ഏറ്റെടുത്തു. ഇതിനെതുടർന്നാണ് അന്നാം എന്ന നാമം ചരിത്രത്തിൽനിന്ന് അപ്രത്യക്ഷമാകുന്നത്. ദക്ഷിണ ചീനക്കടലിലെ *അന്നാം ഉൾക്കടൽ* മാത്രമേ ഇപ്പോൾ അന്നാമിന്റെ പേർ നിലനിർത്തുന്നതായുള്ളു.

## പുറംകണ്ണികൾ
*http://www.questia.com/library/encyclopedia/annam.jsp 

വർഗ്ഗം:ചൈനയുടെ ചരിത്രം

zh-yue:交州
അന്നാസ്

ഒരു ബൈബിൾ കഥാപാത്രമാണ് **അന്നാസ്** (ഇംഗ്ലീഷ്:Annas). സേത്തിന്റെ പുത്രനായ ഇദ്ദേഹം എ.ഡി. 6-നും 15-നും ഇടയ്ക്ക് മഹാപുരോഹിതൻ ആയിരുന്നു. ബൈബിളിലെ പുതിയ നിയമത്തിൽ എ.ഡി. 15-നുശേഷവും ഇദ്ദേഹം മഹാപുരോഹിതനായി പരാമർശിക്കപ്പെടുന്നു. മഹാപുരോഹിതത്വം ഒരാൾക്ക് ജീവിതകാലം മുഴുവനുമാകാം എന്ന തെറ്റിദ്ധാരണയാണ് ഇതിനുകാരണം. തുടർന്ന് അധികാരമേറ്റ മഹാപുരോഹിതൻമാരിലെല്ലാം അന്നാസിനു വലിയ സ്വാധീനം ഉണ്ടായിരുന്നു. ഇദ്ദേഹത്തിന്റെ അഞ്ചു പുത്രന്മാരും മരുമകനായ കയ്യാഫാവും മഹാപുരോഹിതൻമാരായി സേവനം അനുഷ്ഠിച്ചിട്ടുണ്ട്. ഔദ്യോഗികമായി കയ്യാഫാവ് യേശുവിന്റെ കേസുവിസ്താരം ഏറ്റെടുക്കുന്നതിനുമുമ്പ് അന്നാസ് (ഹന്നാവ്) ഒരു പ്രാരംഭാന്വേഷണം നടത്തിയതായി കാണുന്നു . അന്നാസും കയ്യാഫാവും ഒരേ കാലത്തു മഹാപുരോഹിതൻമാരായിരുന്നു എന്നു വി. ലൂക്കോസു പറയുന്നു. കയ്യാഫാവിന്റെ മേൽ അന്നാസിന്റെ സ്വാധീനം കാണിക്കാൻ ഇങ്ങനെ എഴുതിയിരിക്കാമെന്നും ഒരു വ്യാഖ്യാനമുണ്ട്. 

## അവലംബം


## പുറംകണ്ണികൾ
*http://latter-rain.com/ltrain/annas.htm
കയ്യൂർ

കാസറഗോഡ് ജില്ലയിൽ, ഹോസ്ദുർഗ് താലൂക്കിൽ തേജസ്വിനി പുഴയുടെ തീരത്തെ ഒരു കാർഷിക ഗ്രാമമാണു് **കയ്യൂർ**. ഇന്ത്യൻ സ്വാതന്ത്ര്യ സമരത്തിലും, കേരളരാഷ്ട്രീയത്തിലും, ഏറെ സ്വാധീനം ചെലുത്തിയ കയ്യൂർ സമരം നടന്നതിവിടെയാണ്.

## കലയും സംസ്കാരവും
തെയ്യം, തോറ്റംപാട്ട്, പൂരക്കളി, കോൽക്കളി തുടങ്ങിയവയാണു് കയ്യൂരിലെ പ്രധാന നാടൻകലകൾ. പ്രാദേശികമായ നാടക സംരംഭങ്ങൾ ഇവിടെ കൂറേ നടന്നിട്ടുണ്ട്. ഓലച്ചൂട്ടും പന്തലും റാന്തൽ വിളക്കും കൊളുത്തി മഹാകവി കുട്ടമത്തിന്റെ ബാലഗോപാലനും, ഹരിശ്ചന്ദ്രനുമൊക്കെ അരങ്ങിലെത്തിയിരുന്നു. തെയ്യം സംരക്ഷിക്കപ്പെടുന്ന ഒരു ക്ഷേത്രകലയായി ഇന്നും കയ്യൂരിലെ പള്ളിയറകളിൽ നടക്കുന്നു. ക്ഷേത്രങ്ങളുമായി ബന്ധപ്പെട്ട് പൂരക്കളി സമീപകാലത്ത് കൂടുതൽ സജീവമായിട്ടുണ്ട്. വിജ്ഞാനവും വിനോദവും കായികാഭ്യാസവും ഒത്തുചേരുന്ന മറത്തുകളി ഇവിടെ സജീവമാണു്.

## അവലംബം
കുവിയറുടെ ചുണ്ടൻ തിമിംഗിലം

നീണ്ട ചുണ്ടുള്ള **കുവിയറുടെ ചുണ്ടൻതിമിംഗിലത്തിന്** ഡോൾഫിനോട് ഏറെ സാദൃശ്യമുണ്ട്. ആഴക്കടലുകളിലാണ് ഇവയെ സാധാരണ കാണുക. ഡോൾഫിന്റേതുപോലുള്ള മുഖവും കീഴ്‌‌ത്താടിയിൽ പുറത്തേയ്ക്ക് ഉന്തിയ ഒരു ജോഡി പല്ലുകളും ഇവയെ തിരിച്ചറിയാൻ സാധിയ്ക്കുന്നു. കടുത്ത ചാരനിറത്തിലുള്ള ശരീരത്തിന്റെ മുൻഭാഗത്തിന് ഇളം മഞ്ഞ നിറമാണ്. ഏഴ് മീറ്ററോളം നീളത്തിൽ വളരുന്ന ഇവയ്ക്ക് 2500 കിലോഗ്രാമിലധികം തൂക്കം ഉണ്ടാവും. ചെറു കൂട്ടങ്ങളായാണ് സഞ്ചരിയ്ക്കുന്നത്. ആഴക്കടലിലെ  മത്സ്യങ്ങളും കൂന്തലുകളുമാണ് പ്രധാന ആഹാരം. 

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
ഐസ് ഏജ് : ഡോൺ ഓഫ് ദി ദിനോസർസ്

2009-ൽ ഇറങ്ങിയ ഒരു  അമേരിക്കൻ **3** ഡി  കമ്പ്യൂട്ടർ അനിമേഷൻ ചലച്ചിത്രം ആണ് **ഐസ് ഏജ് : ഡോൺ ഓഫ് ദി ദിനോസർസ്**. ഈ ചലച്ചിത്രം ഐസ് ഏജ് : 3 എന്ന പേരിലും അറിയപ്പെടുന്നു. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌ .

ഐസ് ഏജ് പരമ്പരയിലെ മുന്നാമത്തെ ചലച്ചിത്രം ആണ് ഇത്.

## കഥ
സിഡ്നെ ഒരു പെൺ റ്റിറാനോസാറസ്‌ റക്സ്‌ തന്റെ മുട്ടകൾ മോഷ്ടിച്ചതിന്റെ പേരിൽ പിടിച്ചു കൊണ്ട് പോകുന്നു . സിഡ്നെയും അന്വേഷിച്ചു സുഹൃത്തുക്കൾ പോകുന്നതാണ് കഥസാരം.

## ഇതും കാണുക
ഐസ് ഏജ്
ഐസ് ഏജ് : ദി മെൽറ്റ് ഡൗൺ

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:അനിമേഷനുകൾ
വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
നീലേശ്വരം പുഴ

കാസറഗോഡ് ജില്ലയിലെ പശ്ചിമഘട്ടത്തിൽ നിന്നുത്ഭവിക്കുന്ന ഒരു പുഴയാണ് **നീലേശ്വരം പുഴ**. അഴിമുഖത്തിനടുത്തു്  വെച്ചു് നീലേശ്വരം പുഴ കാര്യങ്കോട് പുഴയുമായി അറബികടലിൽ ചേരുന്നു.നീലേശ്വരം പുഴ കാസർഗോഡ് ജില്ലയിലൂടെ 46 Km ഒഴുകുന്നു.
ബളാൽ,കോടോം ബേളൂർ, കിനാനൂർ-കരിന്തളം, മടിക്കൈ എന്നീ പഞ്ചായത്തുകളിലൂടേയും, കാഞ്ഞങ്ങാട്, നീലേശ്വരം എന്നീ നഗരസഭകളിലൂടേയും **നീലേശ്വരം പുഴ** ഒഴുകുന്നു.

## അവലംബം

## ഇവയും കാണുക
*പയ്യന്നൂർ പുഴ
*പാലത്തര പുഴ
*പുതിയ പുഴ
*പേരാപുഴ
*പെരുമ്പ പുഴ
*ചങ്കുരിചാൽ
*ഉളിയത്ത് കടവ് 
*കണ്ടൽക്കാടുകൾ
*വളപട്ടണം പുഴ
*കുപ്പം പുഴ
*രാമപുരം പുഴ
*കാവേരി പുഴ
*ഒളവറ പുഴ
*കാര്യങ്കോടു പുഴ
*ചിത്താരിപ്പുഴ
*ചന്ദ്രഗിരിപ്പുഴ
*ഷിറിയ പുഴ
*കവ്വായി കായൽ

 
വിഭാഗം:കേരളത്തിലെ നദികൾ
ദീനബന്ധു

1941-ൽ തൃശ്ശൂരിൽ നിന്ന് പ്രസിദ്ധീകരണം ആരംഭിച്ച മലയാള പത്രമാണ് **ദീനബന്ധു**. ആഴ്ചയിൽ ഒന്ന് വീതമായി ഇത് അച്ചടിച്ചിരുന്നത്. സാന്ത്വന്ത്ര്യസമരത്തിന് ശക്തമായി പിൻന്തുണ നൽകുകയും,, കോൺഗ്രസ് ആശയങ്ങൾ പ്രചരിപ്പിക്കുകയുമായിരുന്നു പത്രത്തിന്റെ ലക്ഷ്യം. 

സാന്ത്വന്ത്ര്യസമരത്തിൽ അണിചേർരുന്ന കൊച്ചി നാട്ടുരജ്യത്തെ ആദ്യ പത്രമായിരുന്നു ദീനബന്ധു. അക്കാലത്ത് കൊച്ചിയിൽ നിന്നുള്ള പത്രങ്ങളേക്കാൾ പ്രചാരം ദീനബന്ധു നേടുകയുണ്ടായി. എന്നാൽ സ്വാതന്ത്ര്യസമരവുമായി ബദ്ധപ്പെട്ടു പ്രവർത്തിച്ചതിനാൽ പത്രത്തിന് വലിയ വില നൽകേണ്ടിവന്നു. 1942-ലെ ക്വിറ്റ് ഇന്ത്യ സമരത്തോട് കൂടി പത്രാധിപർ വി.ആർ. കൃഷ്ണൻ എഴുത്തഛനെയും മറ്റു ജീവനക്കാരേയും സർക്കാർ ജയിലിലടച്ചു.  പത്രം നിരോധിക്കുകയും ചെയ്തു. 1944-ൽ പത്രം പുനനാരംഭിച്ചു.

1946 ജനുവരി മുതൽ ദീനബന്ധു ദിനപത്രം എന്ന രൂപത്തിലേക്ക് മാറി. തൃശ്ശൂരിൽ നിന്ന് ആസ്ഥാനം എറണാകുളംത്തേക്ക് മാറ്റുകയും ചെയ്തു. തിരുവതാംകൂർ രാജഭരണത്തിന്റെ ശകത്മായ ഏതിർപ്പും പത്രം അഭിമുഖീകരിച്ചിരുന്നു. ദിവാൻ സി.പി. രാമസ്വാമി അയ്യർ തിരുവതാംകൂറിൽ പത്രം നിരോധിച്ചു. എന്നാൽ ബ്രിട്ടീഷ് സൈനിക താവളങ്ങളായിരുന്ന തങ്കശ്ശേരി, അഞ്ചുതെങ്ങ് തുടങ്ങിയ പ്രദേശങ്ങളിലൂടെ ജലമാർഗ്ഗം വഴി നിയമവിരുദ്ധമായി പത്രം തിരുവതാംകൂറിലേക്ക് കടത്തിയിരുന്നു. 1947 ൽ പ്രശസ്ത എഴുത്തുകാരനായിരുന്ന സുകുമാർ അഴീക്കോട് ദീനബന്ധുവിൽ വിവർത്തകനായി പ്രവർത്തിച്ചിരുന്നു.

1962-ൽ സാമ്പത്തിക പരാധീനതകളെ തുടർന്ന് ദീനബന്ധു പ്രവർത്തനം അവസാനിപ്പിച്ചു.

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:തൃശ്ശൂർ ആസ്ഥാനമായുള്ള കമ്പനികൾ
സീബെക്ക് പ്രഭാവം

ഒരുതരം താപവിദ്യുത്പ്രഭാവമാണ് **സീബെക്ക് പ്രഭാവം**. രണ്ട് വ്യത്യസ്ത ലോഹങ്ങൾ ചേർത്തുകൊണ്ട് ഒരു വലയം സൃഷ്ടിച്ചാൽ വലയത്തിൽ രണ്ടു ലോഹങ്ങളും ചേരുന്ന ജങ്ഷനുകൾ വ്യത്യസ്ത താപനിലകളിലാണെങ്കിൽ വലയത്തിലൂടെ വൈദ്യുതി പ്രവഹിക്കും, ഇതാണ് സീബെക്ക് പ്രഭാവം. 1821-ൽ ജർമ്മൻ ഭൗതികശാസ്ത്രജ്ഞനായ തോമസ് ജൊഹാൻ സീബെക്കാണ് ഈ പ്രഭാവം കണ്ടുപിടിച്ചത്. തെർമോകപ്പിളുകൾ താപനിലയളക്കുന്നത് ഈ പ്രഭാവത്തിന്റെ സഹായത്തോടെയാണ്

ചിത്രത്തിലേതുപോലെ രണ്ടു ലോഹങ്ങൾ ചേർത്തുവച്ചുണ്ടാക്കിയ സർക്യൂട്ടിൽ ജങ്ഷനുകൾ വ്യത്യസ്ത താപനിലയിലാകുമ്പോൾ സർക്യൂട്ടിനടുത്തുള്ള കാന്തികസൂചി ചലിക്കുമെന്നാണ് സീബെക്ക് കണ്ടെത്തിയത്. സർക്യൂട്ടിൽ ഉണ്ടാകുന്ന വൈദ്യുതി ഒരു കാന്തികക്ഷേത്രം സൃഷ്ടിക്കുന്നതാണ് ഇതിനു കാരണം. എന്നാൽ വിദ്യുത്കാന്തികപ്രഭാവത്തെക്കുറിച്ച് അറിവില്ലാതിരുന്ന സീബെക്ക് ഇതിനെ താപകാന്തികപ്രഭാവം എന്നാണ് വിളിച്ചത്. വൈദ്യുതിയുടെ കാന്തികപ്രഭാവങ്ങൾ ആദ്യമായി നിരീക്ഷിച്ച  ഡാനിഷ് ഭൗതികശാസ്ത്രജ്ഞനായ ഹാൻസ് ക്രിസ്റ്റ്യൻ ഏർ‌സ്റ്റെഡാണ് ഈ തെറ്റ് തിരുത്തി ഇതിനെ താപവൈദ്യുതി എന്ന് വിളിച്ചത്.

വളരെ ശക്തികുറഞ്ഞ ഒരു പ്രഭാവമാണ് സീബെക്ക് പ്രഭാവം. ജങ്ഷനുകളുടെ താപനിലവ്യത്യാസം ഒരു കെല്വിനാകുമ്പോൾ സർക്യൂട്ടിലുണ്ടാകുന്ന പൊട്ടൻഷ്യൽ വ്യത്യാസം ഏതാനും മൈക്രോകെൽവിനുകൾ മാത്രമാണ്. ഉദാഹരണമായി, ഒരു ചെമ്പ്-കോൺസ്റ്റന്റാൻ തെർമോകപ്പിളിൽ ഒരു കെൽവിൻ താപനിലാവ്യത്യാസം മൂലമുണ്ടാകുന്ന പൊട്ടൻഷ്യൽ വ്യത്യാസം 41 മൈക്രോവോൾട്ടാണ്.

വർഗ്ഗം:താപഗതികം
വർഗ്ഗം:വൈദ്യുതി
കാറോട്ടമൽസരം

കാറുകൾ ഉൾപ്പെടുന്ന ഒരു വാഹന മത്സരമാണ്‌ **കാറോട്ട മൽസരം** (ഓട്ടോ റേസിംഗ്) ലോകത്തിൽ ഏറ്റവും അധികം ആളുകൾ ടെലിവിഷനിലൂടെ വീക്ഷിക്കുന്ന മൽസരങ്ങളിലൊന്നാണ് ഇത്.

ആദ്യകാല പെട്രോൾ വാഹനങ്ങൾ പുറത്തിറങ്ങിയ കാലം മുതൽക്കുന്നെ കാറോട്ട മൽസരങ്ങളും ആരംഭിച്ചു, 1887 ഏപ്രിൽ 28-ന് പാരീസിൽനിന്നും പ്രസിദ്ധീകരിച്ചിരുന്ന ലെ വെലോസൊപേഡ്(Le Vélocipède) ചീഫ് എഡിറ്റർ ഫോസ്സിയർ രണ്ട് കിലോമീറ്റർ കാറോട്ട മൽസരം സംഘടിപ്പിച്ചു, ഏക മൽസരക്കാരനായിരുന്ന ഫ്രഞ്ച് എഞ്ചിനീയർ ജോർജ് ബൗടൺ ആണ് വിജയിച്ചത്.  ഇന്ന് ഫോർമുല വൺ  തുടങ്ങിയ പല കാറോട്ട മൽസരങ്ങളും നിലവിലുണ്ട്.

## അവലംബം


## പുറത്തേക്കുള്ള കണ്ണികൾ

* Motor Sports Association (MSA UK) 
* American Le Mans Series (ALMS)
* Indy Racing League (IRL)
* World Rally Championship (WRC)
* Fédération Internationale de l'Automobile (FIA)
* Grand American Road Racing Association
* International Hot Rod Association (IHRA) 
* International Motor Sports Association (IMSA) 
* National Auto Sport Association
* National Association for Stock Car Auto Racing (NASCAR)
* National Hot Rod Association (NHRA)
* SCORE International Off-Road Racing
* Sports Car Club of America (SCCA)
* United States Auto Club (USAC)
* Formula One (F1)
* Confederation of Australian Motorsport (CAMS) 
വർഗ്ഗം:വാഹനമത്സരങ്ങൾ
വെള്ളപഫിൻ

പീത-ശ്വേത ചിത്രശലഭ കുടുംബത്തിൽപ്പെട്ട  ഒരു ചിത്രശലഭം. ആൺ-പെൺ ചിത്രശലഭങ്ങൾക്ക് നിറവ്യത്യാസുണ്ട്. ആൺശലഭങ്ങൾക്ക് തൂവെള്ള നിറമാണ്. മുൻചിറകിൽ നേർത്ത കറുത്ത കരയുണ്ട്. ആ കരയിൽ ചെറിയ വെള്ളപ്പുള്ളികളും കാണാം. ചിറകടച്ചിരിക്കുമ്പോൾ മങ്ങ്യ വെള്ള നിറം. പെൺശലഭങ്ങൾ മങ്ങിയ വെള്ള നിറത്തിൽ കാണപ്പെടുന്നു. നനവുള്ള കാലത്ത് മാത്രമേ കറുത്തകര കാണുകയുള്ളൂ.

## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:പീത-ശ്വേത ചിത്രശലഭങ്ങൾ
ചോക്കളേറ്റ് ആൽബട്രോസ്

ചെറു അരുവികളുടെ തീരങ്ങളിലും കുറ്റിക്കാടുകളിലും കാണപ്പെടുന്ന പീത-ശ്വേത വിഭാഗത്തിൽപ്പെടുന്ന ചിത്രശലഭം. നീർമാതളം (*Crateva adansonii*) എന്ന സസ്യം കാണുന്ന പ്രദേശങ്ങളിൽ കൂട്ടത്തോടെ കാണപ്പെടുന്നതിനാൽ നീർമാതള ശലഭം എന്നും ഇവ അറിയപ്പെടുന്നു. ആൺശലഭങ്ങളുടെ ചിറകുകൾക്ക് വെളുത്ത ഉപരിതലമാണുള്ളത്. ചിറകുകളുടെ അഗ്രഭാഗം ചോക്കളേറ്റ് നിറമോ കറുപ്പ് നിറമോ ആണ്. എന്നാൽ പിൻചിറകുകളുടെ അടിവശം കടും മഞ്ഞനിറവും അരികുകൾ ചോക്കളേറ്റ് നിറവും ആണ്. പെൺശലഭങ്ങൾക്ക് പൊതുവെ വെളുപ്പ് നിറമാണ്. ചിറകുകളുടെ അരികിൽ ഇരുണ്ട തവിട്ടുനിറമുള്ള നേരിയ പാടുകൾ കാണാം. പച്ച നിറമുള്ള മുട്ടകൾ ചെടിയുടെ ഇളം തണ്ടിൽ കൂട്ടമായാണ് നിക്ഷേപിക്കുന്നത്. പച്ചനിറമുള്ള ശലഭപ്പുഴുവിന്റെ ഇരു വശങ്ങളിലും കടുംപച്ചവര കാണാം.

## ചിത്രശാല

File:Chocolate_Albatross_(Appias_lyncida)-_Male_at_Jayanti,_Duars,_West_Bengal_W_IMG_5612.jpg
Image:Chocolate Albatross (Appias lyncida)- Male at Jayanti, Duars, West Bengal W IMG 5616.jpg|Male (Dry season form) at Jayanti in  Buxa Tiger Reserve in Jalpaiguri district of  West Bengal, India. 
Image:Chocolate_albatross.jpg|Chocolate albatross at Vikhroli, Mumbai
Image:Striped Albatross (Appias libythea) at Jayanti, Duars, West Bengal W Picture 159.jpg|Female (Dry season form) at Jayanti in  Buxa Tiger Reserve in Jalpaiguri district of  West Bengal, India. 
File:Appias lyncida1.JPG|ശലഭപ്പുഴു പടം പൊഴിക്കുന്നു
File:Appias lyncida2.JPG|ശലഭപ്പുഴു
File:Appias lyncida4.JPG|ശലഭപ്പുഴു
File:Appias lyncida6.JPG|‌പ്യൂപ്പ
File:Appias lyncida7.JPG|പ്യൂപ്പ
File:Appias lyncida8.JPG|ആൺശലഭം
File:Appias lyncida10.JPG|പെൺശലഭം
File:Appias lyncida11.JPG|ആൺശലഭം
File:Appias lyncida15.JPG|‌ആൺശലഭത്തിന്റെ തുറന്ന ചിറകുകൾ
File:Appias lyncida 02235.JPG


## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഗൂഗിൾ മാപ്സ്

**ഗൂഗിൾ മാപ്സ്** (മുൻപ് ഗൂഗിൾ ലോക്കൽ) ഒരു വെബ് മാപ്പിങ്ങ് സേവനമാണ്. ഗൂഗിൾ നൽകുന്ന ഈ സേവനം വാണിജ്യേതര ഉപയോഗങ്ങൾക്ക് സൗജന്യമാണ്.

## ഗൂഗിൾ സ്ട്രീറ്റ് വ്യൂ

ഗൂഗിൾ മാപ്സിന്റെ ഭാഗമായ ഒരു പദ്ധതിയാണ് ഗൂഗിൾ സ്ട്രീറ്റ് വ്യൂ. ഈ സംവിധാനം മൂലം പാതയുടെ ചുറ്റുപാടും 360 ഡിഗ്രിയിലുള്ള ദൃശ്യങ്ങൾ കമ്പ്യൂട്ടർ സഹായത്താൽ ഗൂഗിൾ മാപ്‌സിലൂടെ കാണുവാൻ സാധിക്കുന്നതാണ്. 2007-ൽ അമേരിക്കയിലാണ് ഗൂഗിൾ സ്ട്രീറ്റ് വ്യൂവിന് തുടക്കമിട്ടത്  .
താഴെപ്പറയുന്ന രാജ്യങ്ങളിൾ സ്ട്രീറ്റ് വ്യൂ ലഭ്യമാണ്.
 
* 
* 
* 
* 
* 
* 
* 
* 
* 
* 
* 
* *****
* 
* 
* 
* 
* 
* 
* 
* 
* 
* 
* 
* ******
* 
* 
* 
* 
* 
* 
* 
* 
* 
* 
* 
* 

*നാഷണൽ മ്യൂസിയം ഓഫ് ഇറാഖ് മാത്രം* ***** *Piotrkowska Street, Łódź only* ******

## അവലംബം

## പുറമെ നിന്നുള്ള കണ്ണികൾ
*ഗൂഗിൾ മാപ്സ് വെബ്സൈറ്റ്

വർഗ്ഗം:ഗൂഗിൾ സേവനങ്ങൾ
അൻപൊലി

ഓണാട്ടുകര ഭാഗത്തുള്ള ദേവീക്ഷേത്രങ്ങളിലെ ചില പ്രത്യേക ചടങ്ങുകളോടുകൂടിയ എതിരേല്പുത്സവമാണ് **അൻപൊലി**. ക്ഷേത്രത്തിനടുത്ത് ഒരു നിശ്ചിതസ്ഥാനത്ത് നിർമിച്ചിട്ടുള്ള അലംകൃതമായ ഒരു പന്തലിലേക്ക് *ജീവത* എന്നു പറയപ്പെടുന്ന ദേവിയുടെ കോലം അല്ലെങ്കിൽ ചട്ടം നീണ്ട തണ്ടുകളിൽ ഘടിപ്പിച്ച് രണ്ടു പൂജാരികൾ ചുമലിലേറ്റി വാദ്യഘോഷസമന്വിതം കൊണ്ടുപോകുക എന്നതാണ് ഇതിലെ മുഖ്യമായ ചടങ്ങ്. മേളത്തിന്റെ താളവട്ടം മുറുകുന്നതനുസരിച്ച് വിഗ്രഹവാഹകർ നൃത്തം ചവിട്ടുകയും തുള്ളി ഉറയുകയും ചെയ്യാറുണ്ട്. ഈ *ജീവത തുള്ളലിൽ* പാരമ്പര്യമായി പ്രത്യേകപരിശീലനം നേടിയ പൂജാരികളാണ് പങ്കെടുക്കുക. ഇതിന്റെ പ്രധാനമേളം ഉരുട്ടുചെണ്ടയും, കൊമ്പും കുറുംകുഴലുമാണ്. എതിരേല്പിനു പോകുന്നവഴി ഭക്തൻമാർ നൽകുന്ന നിറപറ സ്വീകരിക്കുന്ന പതിവും ഉണ്ട്. ഇതിന് *പറ എടുക്കൽ* എന്നാണ് പറയുക.

## പുറംകണ്ണികൾ
*വിക്കി മാപ്പ്
*http://edakkunnam.webs.com/apps/photos/photo?photoid=70120567

## വീഡിയോ
*http://www.youtube.com/watch?v=Gq_KwLbpxS8
*http://www.youtube.com/watch?v=Pjul8ncBFmY
*http://www.youtube.com/watch?v=garNUtgDcDM
കൂന്തൻകുളം പക്ഷി സങ്കേതം

ദക്ഷിണ ഇൻഡ്യയിലെ ജലപക്ഷികളുടെ ഏറ്റവും വലിയ  പ്രജന പ്രദേശമാണ്  തമിഴ്നാട് തിരുനെൽവേലി ജില്ലയിലെ കൂന്തൻകുളം ഗ്രാമത്തിലെ **കൂന്തൻകുളം പക്ഷി സങ്കേതം**. പ്രതിവർഷം ഒരുലക്ഷത്തോളം ദേശാടനപക്ഷികൾ കുടിയേറുന്ന, 1.2933 ഹെക്ടർ വിസ്ത്രുതിയിലുള്ള ഈ സ്ഥലം 1994ൽ, സംരക്ഷിത പക്ഷി സങ്കേതമായി തമിഴ്നാട്  സർക്കാർ പ്രഖ്യാപിച്ചത്.  ഇവിടെ എത്തുന്ന പക്ഷികളുടെ പരിചരണവും സംരക്ഷണവും  ഉറപ്പാക്കുന്നത് ഗ്രാമീണരാണ്. അഞ്ചു തലമുറകളായി, തദ്ദേശവാസികൾ പുലർത്തിപ്പോരുന്ന പക്ഷി  സ്നേഹവും കൂട്ടായ്മയും  പ്രശംസനീയമാണ്.  

## അവലംബം

* http://www.forests.tn.nic.in/wildbiodiversity/bs_kkbs.html

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
വാമനപുരം പുഴ

കേരളത്തിൽ തിരുവനന്തപുരം ജില്ലയിലെ പ്രധാന നദിയാണ് **വാമനപുരം നദി**. ആറ്റിങ്ങൽ നഗരത്തിലൂടെ ഒഴുകുന്നതിനാൽ വാമനപുരം നദിയ്ക്ക് ആറ്റിങ്ങൽ നദി എന്നൊരു പേരുകൂടിയുണ്ട്. നെടുമങ്ങാട് താലൂക്കിൽ സ്ഥിതിചെയ്യുന്ന തിരുവാമനപുരം ക്ഷേത്രത്തിൽ നിന്നുമാവാം വാമനപുരം എന്ന പ്രദേശത്തിനും ഈ നദിയ്ക്കും വാമനപുരം എന്നപേർ ലഭിച്ചത്

## ഉത്ഭവവും സഞ്ചാരവും
പശ്ചിമഘട്ടത്തിലെ 1860 മീറ്റർ ഉയരത്തിലുള്ള ചെമ്പുഞ്ചിയിൽ നിന്നുമാണ് വാമനപുരം നദി ഉത്ഭവിക്കുന്നത്. 88 കി.മി ദൂരം തിരുവനന്തപുരം  ജില്ലയിലൂടെ  ഒഴുകുന്ന നദി അഞ്ചുതെങ്ങ് കായലിൽ അവസാനിക്കുന്നു. പക്ഷേ 11.2 കി.മി. ദൂരം മാത്രമെ വാമനപുരം നദിയിൽ സഞ്ചാരയോഗ്യമായുള്ളു.

## <big>ആറ്റിങ്ങൽ  കലാപവും വാമനപുരം നദിയും</big>
നദിയുടെ ആറ്റിങ്ങൽ ഭാഗത്തിനെ കൊല്ലമ്പുഴ എന്നാണ് അറിയപ്പെടുന്നത്. ഇത് കലാപവുമായി ബന്ധപ്പെട്ടുണ്ടായ പേരാണെന്ന് പറയപ്പെടുന്നു.

അഞ്ചുതെങ്ങ് കോട്ടയിൽ നിന്നും വാമനപുരം നദി വഴി ആറ്റിങ്ങൽ കൊട്ടാരത്തിലേക്ക് എത്തിയ 140 ബ്രിട്ടീഷുകാരെ നാട്ടുകാർ കൊലപ്പെടുത്തി എന്നാണ് ചരിത്രം.

കുരുമുളകും മറ്റു സുഗന്ധദ്രവ്യങ്ങളും വിലകുറച്ച് വാങ്ങാനായി പ്രദേശവാസികളെ ഉപദ്രവിക്കുകയും ആക്രമിക്കുകയും ചെയ്യുന്നത് ബ്രിട്ടീഷുകാരുടെ പതിവായിരുന്നു. ഗിഫോർഡ് എന്ന ബ്രിട്ടീഷുകാരൻ അഞ്ചുതെങ്ങ് കോട്ടയുടെ അധിപനായി എത്തിയതോടെ ഇത് വർദ്ധിച്ചു. 1721- ൽ ആറ്റിങ്ങൽ റാണിമാർക്കു സമ്മാനങ്ങളുമായി എത്തിയ ഗിഫോർഡിനേയും സംഘത്തെയും പിള്ളമാരുടേ നേതൃത്വത്തിൽ പ്രദേശവാസികൾ ആക്രമിച്ചു കൊലപെടുത്തി എന്നാണ് ചരിത്രം. ബ്രിട്ടീഷ് കോട്ട ആറുമാസത്തോളം പിള്ളമാർ വളഞ്ഞുവച്ചു.

തലശ്ശേരിയിൽ നിന്ന് കൂടുതൽ ബ്രിട്ടീഷ് സൈന്യം എത്തി ആണ് ഈ കോട്ട മോചിപ്പിച്ചത്.

ഈ കൊലപാതകം നടന്ന പുഴയാണ് കൊല്ലും പുഴയും പിന്നീട് കൊല്ലമ്പുഴയുമായി മാറിയതെന്നും പഴമക്കാർ പറയുന്നു.

## പ്രധാന തീരങ്ങൾ
* മീന്മുട്ടി വെള്ളച്ചാട്ടം
* കല്ലാർ എക്കോ ടൂറിസം
* ആനപ്പാറ
* അപ്പുപ്പൻകാവ് ക്ഷേത്രം
*കൊച്ചുകരിക്കകം പാലം
* ചേറ്റച്ചൽ - തെന്നൂർ പാലം
* കാറുവൻകുന്ന് ക്ഷേത്രം
* ആറ്റിങ്ങൽ നഗരം
* അഞ്ചുതെങ്ങ് കായൽ.

## അവലംബം


വർഗ്ഗം:കേരളത്തിലെ നദികൾ
വർഗ്ഗം:തിരുവനന്തപുരം ജില്ലയിലെ നദികൾ
മലയാളി (പത്രം)

തിരുവതാംകൂറിലെ നായർ സമുദായിക ഉന്നമനം ലക്ഷ്യമാക്കി പ്രസിദ്ധീകരണം ആരംഭിച്ച മലയാള പത്രമാണ് **മലയാളി**. 1886-ൽ തിരുവനന്തപുരത്തുനിന്നാണ് മലയാളി പ്രസിദ്ധീകരിച്ചുകൊണ്ടിരുന്നത്.. തിരുവതാംകൂറിലെ നായർ സമുദായ സംഘടനയായ "മലയാളി സഭ" യുടെ പ്രസിദ്ധീകരണമായിരുന്നു ഇത്.ഇ. വി . കൃഷ്ണപിള്ളയായിരുന്നു പത്രത്തിനു പിന്നിൽ പ്രവർത്തിച്ചിരുന്നത്. പിന്നീട് സി.വി. രാമൻപിള്ള മലയാളിയുടെ പത്രാധിപരായി ചുമതലയേറ്റു. മലയാളത്തിലെ ആദ്യത്തെ ലക്ഷണമൊത്ത മഹാകാവ്യമായ രാമചന്ദ്രവിലാസം ആദ്യമായി അച്ചടിച്ചുവന്നത് മലയാളിയിലാണ്.

തിരുവതാംകൂറിലെ ഭരണ വ്യവസ്ഥിതിയിൽ നിലനിന്നിരുന്ന തമിഴ് ബ്രാമണ മേധാവിത്വത്തിനെ എതിരെ നടന്ന സമരങ്ങളിൽ മലയാളി അണിചേർന്നു. ഉന്നത ഉദ്യോഗങ്ങൾ മുഴുവനും തമിഴ് ബ്രാമണർക്ക് മാത്രം ലഭിച്ചിരുന്ന രീതിക്കെതിരെ പൊതുജനാഭിപ്രായം രൂപീകരിക്കുന്നതിലും  വിവേചനം ഇല്ലാതാക്കുന്നതിലും മലയാളി പ്രധാന പങ്കു വഹിച്ചു . പത്രാധിപരായിരുന്ന സി.വി. രാമൻപിള്ള തിരുവതാംകൂർ സർക്കാർ ഉദ്യോഗസ്തനുമായിരുന്നു. അദ്ദേഹത്തിന്റെ പത്രപ്രവർത്തങ്ങൾക്ക് തടയിടുവാൻ, സർക്കാർ ഉദ്യോഗസ്തർ പത്രസ്ഥാപനങ്ങളിൽ ജോലി ചെയ്യുന്നത് തടഞ്ഞുകൊണ്ട് പുതിയ നിയമം കൊണ്ടുവന്നു. സി.വി. രാമൻപിള്ള മലയാളിയുടെ പ്രവർത്തനങ്ങളിൽ നിന്ന് മാറിയതോടുകൂടി ക്രമേണ പ്രചാരം കുറഞ്ഞ പത്രം പ്രവർത്തനം അവസാനിപ്പിച്ചു.  

1903-ൽ കൊല്ലത്തിനടുത്ത് തങ്കശ്ശേരിയിൽ നിന്ന് പത്രം പുനപ്രസിദ്ധീകരിച്ചു തുടങ്ങി. കെ. രാമകൃഷ്ണപിള്ളയായിരുന്നു പുതിയ പത്രാധിപർ. "കേരളൻ" എന്ന പേരിൽ ദിവാനെയും, സർക്കാരിന്റെ ദുർഭരണങ്ങളെയും നിശിതമായി വിമർശിച്ചുകൊണ്ട് രാമകൃഷണപിള്ള ലേഖനങ്ങളും മുഖപ്രസംഗങ്ങും എഴുതി. വിമർശനങ്ങളുടെ തോത് കുറക്കുവാനുള്ള പത്ര ഉടമകളുടെ ആവശ്യം രാമകൃഷ്ണപിള്ള ചെവികൊണ്ടില്ല. ഇതേ തുടർന്നുണ്ടായ അസ്വാരസ്യങ്ങളെ തുടർന്ന് വൈകാതെ അദ്ദേഹം പത്രത്തിൽനിന്ന് രാജി വച്ചു. 

1919-ൽ കുറച്ചുകാലം മലയാളി ദിനപത്രം എന്ന രൂപത്തിൽ പുറത്തിറങ്ങിയിരുന്നു. പത്രത്തിന്റെ ആസ്ഥാനം വീണ്ടും തിരുവനന്തപുരത്തേക്ക് മാറ്റുകയും ചെയ്തു. എന്നാൽ ഏറേ വൈകാതെ ദിവാൻ സി.പി. രാമസ്വാമി അയ്യർ പത്രം നിരോധിച്ചുകൊണ്ട് ഉത്തരവിറക്കി. അന്നത്തെ പത്രാധിപരായിരുന്ന കെ.ജി. വാര്യർ ദിവാന്റെ പോലീസിനാൽ മാരകമായ ശാരീരിക ഉപദ്രവത്തിന് വിധേയനായി. പത്രം സർക്കാർ കണ്ടുകെട്ടി സീൽ വച്ചതിനെ തുടർന്ന് മലയാളിയുടെ പ്രവർത്തനം നിലച്ചു.

സ്വതന്ത്രാനന്തരം വീണ്ടും ദിനപത്ര രൂപത്തിൽ മലയാളി  തിരുവനന്തപുരത്തുനിന്ന് പ്രസിദ്ധീകരിച്ചിരുന്നു. അതിനുശേഷം ഉടമസ്ഥത നായർ സർവീസ്‌ സൊസൈറ്റി ഏറ്റെടുക്കുകയും ആസ്ഥാനം ചങ്ങനാശ്ശേരിയിലേക്ക് മാറ്റുകയും ചെയ്തു.പിന്നീട് പത്രം നിലച്ചു.

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
ചാരത്തിമിംഗിലം

വലിപ്പത്തിൽ മൂന്നാംസ്ഥാനത്തുള്ള തിമിംഗിലയിനമാണ് **ചാരത്തിമിംഗിലം** . നീലത്തിമിംഗിലവും ചിറകൻ തിമിംഗിലവുമാണ് ആദ്യ രണ്ട് സ്ഥാനക്കാർ. 

## വിവരണം
ത്രികോണാകൃതിയിലുള്ള തലയും നീല കലർന്ന കറുത്ത ശരീരവുമാണ് ഇവയുടെ പ്രത്യേകത. 20 മീറ്റർ നീളത്തിൽ വളരുന്നു. ഇവയുടെ കുഞ്ഞുങ്ങൾ പ്രസവിച്ചാലുടൻ അഞ്ചു മീറ്റർ വരെ നീളമുണ്ടാകും. അഞ്ചോളം എണ്ണമുള്ള ചെറു കൂട്ടങ്ങളായാണ് സഞ്ചരിക്കുക. ചെമ്മീനും ചെറു മത്സ്യങ്ങളുമാണ് ഇവയുടെ പ്രധാന ആഹാരം. ജലോപരിതലത്തിലാണ് ഇവ തീറ്റ തേടാനിറങ്ങുക. കപ്പൽ യാത്രയ്ക്കിടയിൽ ഇവയെ കാണാനുള്ള സാധ്യതയുണ്ട്. 

## പെരുമാറ്റം
ചിലപ്പോഴൊക്കെയും ഉപരിതലത്തോട് ചേർന്ന് നീന്തുന്ന ഇവ മുങ്ങുന്ന സമയത്തു അവയുടെ വെള്ളം ചീറ്റുന്ന ദ്വാരവും മുതുകിലെ ചിറകും കാഴ്ച്ചയിൽപ്പെടും. മുങ്ങുമ്പോഴും പൊന്തിവരുമ്പോഴും മറ്റു റോർക്കാർ തിമിംഗിലങ്ങളെക്കാൾ കുറഞ്ഞ കോണിലാണ് തല പുറത്തുവരുന്നത്. ജലോപരിതലത്തെ ചുംബിക്കുന്നതുപ്പോലെ തോന്നും  കണ്ടാൽ. വയർ വെള്ളത്തിലടിച്ചുകൊണ്ടാണ് തിരിച്ചു വെള്ളത്തിലേക്ക് വരുന്നത്. തിരിച്ചു മുങ്ങുന്ന സമയത്തു മുതുകിലെ ചിറകും പുറവും ഏറെനേരത്തേക്കു കാഴ്ച്ചയിൽ തങ്ങാറുണ്ട്. ഏറ്റവും അവസാനം അപ്രത്യക്ഷമാകുന്നത് ചിറകാണ്. ലഘുവായതും വീതികുറഞ്ഞതുമായ ഇതിന്റെ ചീറ്റൽ മൂന്ന് മീറ്റർ വരെ ഉയരത്തിലെത്താറുണ്ട്. 

## വലിപ്പം
ശരീരത്തിന്റെ മൊത്തം നീളം : 13.5 - 14.5 മീറ്റർ. 

തൂക്കം : 2000 - 3000 കിലോഗ്രാം. 

## ആവാസം
മിതശീതോഷ്ണ സമുദ്രങ്ങൾ, ശൈത്യകാലത്ത് കുറേകൂടി ചൂടുള്ള  സമുദ്രജലത്തിലും കാണപ്പെടുന്നു.

## നിലനില്പിനുള്ള ഭീഷണി
മത്സ്യബന്ധനം, കപ്പലുകളുമായുള്ള കൂട്ടിയിടി, ശബ്ദമലിനീകരണം, വൃവസായികാടിസ്ഥാനത്തിലുള്ള തിമിംഗിലവേട്ട. എണ്ണയ്ക്കും മാംസത്തിനും വേണ്ടി ഇവയെ ധാരാളം വേട്ടയാടാറുണ്ട്.

## ഇതും കാണുക

* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:കേരളത്തിലെ സസ്തനികൾ
അഖില കേരള ചേരമർ ഹിന്ദു മഹാ സഭ

കേരളത്തിലെ ചേരമർ അഥവാ ചെറുമർ പുലയ സമുദായാംഗങ്ങൾക്ക് വേണ്ടിയുള്ള സംഘടനയാണ് അഖില കേരള ചേരമർ ഹിന്ദു മഹാ സഭ. 1925-ൽ സ്ഥാപിതമായതാണ് AKCHMS എന്ന ചുരുക്കപ്പേരിൽ അറിയപ്പെടും ഈ സംഘടന. ചേരമരുടെ ആദ്യകാല സംഘടനയാണ്‌. സൊസൈറ്റി ആക്ട് പ്രകാരം കോട്ടയം ജില്ലാ രജിസ്ട്രാർ ഓഫീസിൽ രജിസ്റ്റർ ചെയ്തു  K315/83 എന്ന രജിസ്‌ട്രേഷൻ നമ്പറിൽ പ്രവർത്തിക്കുന്നു. ഹെഡ് ഓഫീസ് ചങ്ങനാശേരി പെരുന്ന-686101

### ഭാരവാഹികൾ

നിലവിൽ നാല് ഗ്രൂപ്പുകൾ ആയി പ്രവർത്തിക്കുന്നു അതിനാൽ നാല് ഗ്രൂപ്പ് ജനറൽ സെക്രട്ടറിമാരും നാല് ഗ്രൂപ്പ് സംസ്ഥാന പ്രസിഡൻ്റുമാണ് ഉള്ളത് ഒന്നിനും നിയമപരമായി രജിട്രേഷൻ ഇല്ല.  തെരഞ്ഞടുപ്പ് ബയലോ അനുസരിച്ചോ ജനാധിപത്യ മര്യാദകൾ ചലിച്ചോ അല്ല ഈ നാലു ഗ്രൂപ്പുകളും പ്രവർത്തിക്കുന്നത്.

1-ാം ഗ്രൂപ്പ്  പ്രസിഡൻ്റ് : ശ്രീ. VR രാജു, ജനറൽ സെക്രട്ടറി : ശ്രീ. A.J രാജൻ

2-ാം ഗ്രൂപ്പ്  പ്രസിഡൻ്റ് ശ്രീ.M.K അപ്പുക്കുട്ടൻ, ജനറൽ സെക്രട്ടറി: ശ്രീ. കല്ലറ പ്രശാന്ത്

3-ാം ഗ്രൂപ്പ് പ്രസിഡൻ്റ് : ശ്രീ. S. ബാബു, ജനറൽ സെക്രട്ടറി ശ്രീ. C.K സനിൽകുമാർ

4-ാം ഗ്രൂപ്പ് പ്രസിഡൻ്റ് : ശ്രീ. A.K സജീവ്, ജനറൽ സെക്രട്ടറി ശ്രീ. സുനിൽ T. രാജ്

മറ്റൊരു ഗ്രൂപ്പിൻ്റെ സംസ്ഥാന പ്രസിഡൻ്റ് ആയിരുന്ന ശ്രീ.P.S പ്രസാദ് മരണമടഞ്ഞതിനാൽ ആഗ്രൂപ്പിൻ്റെ പ്രവർത്തനം നിലച്ചു. P.S പ്രസാദ് സഭാ അംഗങ്ങളെ തെറ്റിധരിപ്പിക്കും വിധം " അഖില കേന്ദ്രീയ ചേരമർ ഹിന്ദു മഹാസഭ" ചുരക്കത്തിൽവരുമ്പേൾ AKCHMS എന്ന് വരത്തക്ക രീതിയിൽ  കേട്ടയം ജില്ലാ രജിട്രാർ ഓഫീസിൽ ചാരിറ്റബിൾ സൊസൈറ്റി ആക്റ്റ് അനുസരിച്ച് പുതിയ സംഘടന രജിസ്റ്റർ ചെയ്തു പ്രവർക്കുകയായിരുന്നു.

ഇതിലെ 3-ാം ഗ്രൂപ്പിലെ ശ്രീ. CK സനിൽ കുമാർ ട്രസ്റ്റി ആയി "അഖില കേരള ചേരമർ ഹിന്ദു മഹാസഭ" AKCHMS എന്ന പേരിൽത്തന്നെ സഭാഅംഗങ്ങളെ തെറ്റിധരിപ്പിച്ചു കൊണ്ട് കഞ്ഞിക്കുഴി സബ് രജിട്രാൻ ഓഫീസിൽ 2020 ൽ രജിസ്റ്റർ നമ്പർ  33/IV/20 എന്ന ട്രസ്റ്റിന് രൂപം കൊടുത്തു പ്രവർത്തിക്കുന്നു

 mobile No 9447256317

CONTACT:9387610120

 

എന്നിവരാണ് പ്രധാന ഭാരവാഹികൾ.

## സംഘടനയുടെ ആവശ്യങ്ങളും നയങ്ങളും
അവകാശപ്രഖ്യാപന സമ്മേളനത്തിൽ സംഘടന മുന്നോട്ടുവച്ച ആവശ്യങ്ങളാണിവ. 
* പട്ടികജാതി വികസനനയം
* രണ്ടാം ഭൂപരിഷ്‌കരണം
* സ്വകാര്യമേഖലയിൽ സംവരണം
* എല്ലാ വകുപ്പുകളിലും സ്‌പെഷൽ റിക്രൂട്ട്‌മെന്റ് നടപ്പാക്കുക
* ലംപ്‌സംഗ്രാന്റും സ്‌റ്റൈപ്പന്റും വർദ്ധിപ്പിക്കുക
* സ്ഥാനക്കയറ്റ സംവരണം
* പഞ്ചായത്തുകൾതോറും പട്ടികജാതി ശ്മശാനം
* വീടും ഭൂമിയുമില്ലാത്ത എല്ലാ പട്ടികജാതിക്കാർക്കും ഭൂമിയും ഭവനവും നൽകുക.

ജസ്റ്റിസ് രംഗനാഥ് മിശ്ര കമ്മീഷന്റെ നിർദ്ദേശങ്ങൾ തള്ളിക്കളയുക എന്ന നയം സഭ സ്വീകരിച്ചിട്ടുണ്ട്.  മുല്ലപ്പെരിയാർ പ്രശ്നത്തിൽ അഖില കേരള ചേരമർ ഹിന്ദു മഹാ സഭയും മറ്റു കക്ഷികളോടൊപ്പം സമരപരിപാടികളിൽ പങ്കെടുത്തിട്ടുണ്ട്.
## ഇതുംകൂടി കാണുക
*ഹിന്ദുമത ധർമ്മ പരിപാലന സഭ
## അവലംബം

വർഗ്ഗം:കേരളത്തിലെ സമുദായസംഘടനകൾ
നോ ടൈം ഫോർ നട്ട്സ്

2006-ൽ ഇറങ്ങിയ ഒരു  ഇംഗ്ലീഷ് കമ്പ്യൂട്ടർ അനിമേഷൻ ഹ്രസ്വ ചലച്ചിത്രം ആണ് ***നോ ടൈം ഫോർ നട്ട്സ്***. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌. ഇതിലെ മുഖ്യ കഥാപാത്രം ഐസ് ഏജ് സിനിമകളിലെ സ്ക്രാട് എന്ന വാൾപല്ലൻ അണ്ണാൻ ആണ്.   

## കഥ സാരം
തന്റെ ആക്റോൺ നട്ട് രക്ഷിക്കാനും സൂക്ഷിക്കാനും സ്ക്രാട് നടത്തുന്ന ശ്രമങ്ങൾ ആണ് കഥാസാരം.

## പുരസ്കാരങ്ങൾ
* ആനീ അവാർഡ്സ്
* നാമനിർദ്ദേശം - 2006 അക്കാഡമി പുരസ്കാരം for animated short film

## അവലംബം
* 
* 
## പുറം കണ്ണികൾ
* 
* 
* Co-director Chris Renaud on ''No Time for Nuts''—Animated News & Views interview

### YouTube
* Ice Age: No Time for Nuts 4-D

വർഗ്ഗം:അനിമേഷനുകൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
ഗോൺ നട്ടി

2002-ൽ ഇറങ്ങിയ ഒരു ഇംഗ്ലീഷ് കമ്പ്യൂട്ടർ അനിമേഷൻ ഹ്രസ്വ ചലച്ചിത്രം ആണ് ***ഗോൺ നട്ടി***. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌ . ഇതിലെ മുഖ്യ കഥാപാത്രം സിനിമകളിലെ സ്ക്രാട് എന്ന വാൾപല്ലൻ അണ്ണാൻ ആണ് .  

## കഥാസാരം
തന്റെ ആക്റോൺ നട്ട് സുക്ഷിക്കുവാൻ സ്ക്രാട് നടത്തുന്ന ശ്രമങ്ങൾ ആണ് കഥാസാരം.

## പുരസ്കാരങ്ങൾ
നാമനിർദ്ദേശം - 2004 അക്കാഡമി പുരസ്കാരം for animated short film

## അവലംബം
* 
* 

വർഗ്ഗം:അനിമേഷനുകൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
കിഷോരി അമോൻകർ

ഇൻഡ്യയിലെ പ്രശസ്തയായ ഹിന്ദുസ്ഥാനി ശാസ്ത്രീയ സംഗീതജ്ഞയായിരുന്നു **കിഷോരി അമോൻകർ**N- (). (10 ഏപ്രിൽ 1932&nbsp;– 3 ഏപ്രിൽ 2017) മാധവദാസ് ഭാട്യയുടെയും പ്രഗല്ഭ സംഗീതജ്ഞ മൊഗുബായ് കർഡികറുടെയും മകളായി 1931 ൽ ജനിച്ചു. ഹിന്ദുസ്ഥാനിയിലെ ജയ്പൂർ ഘരാന ശൈലിയിൽ, മാതാവിൽ നിന്നാണ് ആദ്യപാഠങ്ങൾ അഭ്യസിച്ചത്. ജയ്പൂർ - അത്രോളി ഘരാനയിലെ ഭാവസാന്ദ്ര പ്രധാനമായ ശൈലിയാണ് ഇവരുടേത്. ഇതോടൊപ്പം തുമ്രി, ഭജൻ തുടങ്ങിയവയിലും അമോൻകർ കീർത്തനങ്ങൾ ആലപിക്കാറുണ്ട്. 
## പുരസ്ക്കാരങ്ങൾ
*സംഗീത നാടക അക്കാദമി അവാർഡ് (1985)
*പത്മഭൂഷൺ (1987)
*പത്മവിഭൂഷൺ (2002)
*സംഗീത നാടക അക്കാദമി ഫെല്ലോഷിപ്പ് (2009)

## അവലംബം

## പുറം കണ്ണികൾ

* 

വർഗ്ഗം:1931-ൽ ജനിച്ചവർ

വർഗ്ഗം:ഏപ്രിൽ 10-ന് ജനിച്ചവർ

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി ഫെല്ലോഷിപ്പ് ലഭിച്ചവർ
ഡേവിഡ്‌ റിക്കാർഡോ

വർഗ്ഗം:1772-ൽ ജനിച്ചവർ
വർഗ്ഗം: 1823-ൽ മരിച്ചവർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:സെപ്റ്റംബർ 11-ന് മരിച്ചവർ

ആദം സ്മിത്തിനു ശേഷം ബ്രിട്ടീഷ്‌ സാമ്പത്തിക ശാസ്ത്ര മേഖലയിലെ ഏറ്റവും ശക്തമായ സാന്നിധ്യമായിരുന്നു **ഡേവിഡ്‌ റിക്കാർഡോ** (David Ricardo).എന്നാൽ സമ്പത്ത് വ്യവസ്ഥയെ കുറിച്ചുള്ള സ്മിത്തിന്റെ ശുഭ പ്രതീക്ഷ റിക്കാർഡോ പങ്കു വച്ചില്ല.സമ്പത്ത് വ്യവസ്ഥ, സാധാരണ ഗതിയിൽ , സ്തംഭനാവസ്ഥയിലേക്ക് നീങ്ങും എന്ന നിലപാടാണ്‌ റിക്കാർഡോ കൈക്കൊണ്ടത്‌.'ലോ ഓഫ് ഡിമിനിഷിംഗ് റിട്ടേൺസ്' തുടങ്ങിയ ശ്രദ്ധേയമായ സിദ്ധാന്തങ്ങളിലൂടെ അദ്ദേഹം ധന തത്ത്വ ശാസ്ത്ര രംഗത്ത് സവിശേഷ സ്ഥാനം ഉറപ്പിച്ചു.

1772 ഏപ്രിൽ 19-നു ലണ്ടനിൽ ആണ് റിക്കാർഡോ ജനിച്ചത്‌.ജൂതന്മാർക്കു നേരെ ഉണ്ടായ പീഡനങ്ങളെ തുടർന്ന് ഹോളണ്ടിലേക്കും പിന്നീട് അവിടെ നിന്ന് ബ്രിട്ടനിലെക്കും പലായനം ചെയ്തതായിരുന്നു അദ്ദേഹത്തിന്റെ കുടുംബം.ഊഹ കച്ചവടക്കാരനായിരുന്നു അദ്ദേഹത്തിന്റെ പിതാവ്.

കുറച്ചു നാളത്തെ പഠനത്തിന് ശേഷം റിക്കാർഡോ പിതാവിന്റെ സഹായി ആയി കൂടി. ഇരുപത്തി ഒന്നാമത്തെ വയസ്സിൽ അന്യ മതക്കാരിയായ പെൺകുട്ടിയെ വിവാഹം കഴിച്ചതിനാൽ അദ്ദേഹത്തെ കുടുംബം തള്ളി പറഞ്ഞു. പിതാവിന്റെ സ്വതിന്മേൽ അവകാശം നഷ്ടപ്പെട്ടു. സ്വന്തം നിലക്ക് ഊഹ കച്ചവടം ഉർജിതമാക്കിയ റിക്കാർഡോ ചുരുങ്ങിയ കാലത്തിനുള്ളിൽ അതി സമ്പന്നനായി മാറി.ആവോളം പണം ഉണ്ടാക്കി എന്ന് സ്വയം ബോധ്യമായപ്പോൾ , 1814-ൽ 42 ാ മത്തെ വയസ്സിൽ ബിസിനസ്സിൽ നിന്ന് വിരമിച്ചു. 1819-ൽ ബ്രിട്ടീഷ്‌ പാർലമെന്റിൽ അംഗമായി.1823-ൽ അന്തരിച്ചു.

ബ്രിട്ടനിലെ ബുള്ള്യൻ വിവാദത്തിൽ (Bullion Controversy) അഭിപ്രായ പ്രകടനം നടത്തിക്കൊണ്ട് 1809-ൽ എഴുതിയ ലേഖനത്തിലൂടെ ആണ് റിക്കാർഡോ ധന ശാസ്ത്ര രംഗത് കടന്നു വന്നത്.1815-ൽ പ്രസിദ്ധികരിച്ച 'എസ്സേ ഓൺ ദി ഇന്ഫ്ലുവേൻസ് ഓഫ് എ ലോ പ്രൈസ് ഓൺ ദി പ്രോഫിട്സ് ഓഫ് സ്റ്റോക്ക്‌'(Essay on the influence of a low price one the profits of stocks) എന്നാ ഗ്രന്ഥത്തിൽ , ബ്രിടനിലെ ധന്യ നിയമങ്ങൾക്കെതിരെ അദ്ദേഹം നിലപാടെടുത്തു. ധനശാസ്ത്രത്തിലെ ഏറ്റവും പ്രശസ്തമായ സിദ്ധാന്തങ്ങളിൽ ഒന്നായ 'ലോ ഓഫ് ഡിമിനിഷിംഗ് റിട്ടേൺസ്' ഈ ഗ്രന്ഥത്തിലാണ് മുന്നോട്ടു വച്ചത്. ഉത്പാതനപ്രക്രിയയിൽ ഒരു നിശ്ചലഘടകവുമായി  മറ്റു ഘടകങ്ങളെ കൂടുതൽ സംയോജിപ്പിക്കുന്നതിനനുസരിച്ച് ഉത്പാദനം ക്രമാനുഗതമായി കുറഞ്ഞു വരും എന്നതാണ് ഈ സിദ്ധാന്തത്തിന്റെ കാതൽ . 'ഡിഫരെന്ഷിയാൽ തിയറി ഓഫ് റെന്റ്' ഇതുമായി കൂട്ടി വായിക്കേണ്ടതാണ്.റിക്കാർഡോയുടെ പ്രശസ്തമായ സിദ്ധാന്തങ്ങളിൽ ഒന്നാണ് ഇതും. ഈ സിദ്ധാന്തമാണ് പിൽക്കാലത്ത്‌ തന്റെ പ്രശസ്തമായ വർഗ്ഗസമരആശയം രൂപപ്പെടുത്തുന്നതിൽ കാൾ മാർക്സിന് സഹായകമായത്.

1817-ൽ പ്രസിദ്ധീകരിച്ച ' ഓൺ ദി പ്രിൻസിപ്പൽസ് ഓഫ് പൊളിറ്റിക്കൽ എകണോമി ആൻഡ്‌ ടാക്സേഷൻ ' എന്ന ഗ്രന്ഥം സ്വതന്ത്ര വ്യാപാരത്തെ പുഷ്ടി പെടുത്താനാണ് റിക്കാർഡോ പ്രധാനമായും ഉപയോഗിച്ചത്‌. തിയറി ഓഫ് കമ്പരേടിവ് അഡ്വാന്റേജ്  (Theory of comparative advantage) എന്ന സിദ്ധാന്തം മുന്നോട്ടു വച്ച് കൊണ്ടാണ് ഈ കൃത്യം അദ്ദേഹം നിർവഹിച്ചത്‌.

## അവലംബം

## പുറത്തേക്കുള്ള കണ്ണികൾ

വർഗ്ഗം:ധനതത്വശാസ്ത്രജ്ഞർ
വർഗ്ഗം:ജൂത ശാസ്ത്രജ്ഞർ
സ്ക്രാട്സ് കോണ്ടിനെന്റൽ ക്രാക്ക് - അപ്പ്‌

2002-ൽ ഇറങ്ങിയ ഒരു ഇംഗ്ലീഷ് കമ്പ്യൂട്ടർ അനിമേഷൻ ഹ്രസ്വ ചലച്ചിത്രം ആണ് ***സ്ക്രാട്സ് കോണ്ടിനെന്റൽ ക്രാക്ക് - അപ്പ്‌***. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌ . 

## കഥാസാരം
സ്ക്രാട് തന്റെ ഏറ്റവും പ്രിയപ്പെട്ട ആക്റോൺ നട്ട് ഒളിച്ചു വെക്കാൻ നോകുനതിന്റെ ഇടക് അറിയാതെ കോണ്ടിനെന്റൽ ക്രാക്ക് ഉണ്ടാകുനതാണ് കഥാസാരം .

## അവലംബം
* 

വർഗ്ഗം:അനിമേഷനുകൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
എരുമപ്പാവൽ

ഭക്ഷ്യ യോഗ്യമായ ഒരു പച്ചക്കറിയാണ് **എരുമപ്പാവൽ** (ഇംഗ്ലീഷ്:Spiny gourd). നെയ്പ്പാവൽ, വെൺപാവൽ, കാട്ടുകൈപ്പയ്ക്ക, മുള്ളൻപാവൽ, വാതുക്ക എന്നീ പേരുകളിൽ ഇത് വ്യത്യസ്ത പ്രദേശങ്ങളിൽ അറിയപ്പെടുന്നു . അസമിയ ഭാഷയിൽ ഭട് കരേല, ബംഗാളിയിൽ ഭട് കൊരോല, ഘീ കരോല, കങ്ക്‌രോൽ, തെലുങ്കിൽ ബോഡ കക്ക്‌രാ, ആ-കക്ക്‌രാ-കായ എന്നിങ്ങനെയാണു് നെയ്പ്പാവലിന്റെ പേര്.

ശരാശരി 10 സെന്റിമീറ്റർ വരെ വലിപ്പവും മദ്ധ്യഭാഗത്ത് നാലു സെന്റിമീറ്റർ വരെ വ്യാസവുമുള്ള എരുമപ്പാവലിന്റെ കായ്കൾക്കു് ഏകദേശം 30 മുതൽ 100 ഗ്രാം വരെ തൂക്കം കാണും. തൊലിക്കുപുറത്തു് മൃദുവും കനം കുറഞ്ഞതുമായ മുള്ളുകൾ കാണാം. നന്നായി മൂത്തതും എന്നാൽ പഴുത്തിട്ടില്ലാത്തതുമായ കായ്കൾക്കു് പച്ചനിറമാണു്.

പാവൽ വർഗ്ഗത്തിൽ (Momordica) ഉൾപ്പെടുന്ന, പ്രാദേശികമായ ഭക്ഷ്യപ്രാധാന്യമുള്ള ഈ പച്ചക്കറി പശ്ചിമഘട്ടത്തിനു പുറമേ ഇന്ത്യയുടെ വടക്കുകിഴക്കൻ സംസ്ഥാനങ്ങളിലും വ്യാപകമായി കൃഷി ചെയ്തു വരുന്നു. ഇന്ത്യയിൽ നിന്നും ബംഗ്ലാദേശിൽ നിന്നും ഇവ സാമാന്യമായ തോതിൽ കയറ്റുമതി ചെയ്യപ്പെടുന്നുണ്ട്. ഫലം മത്സ്യമാംസാദികളോട് ചേർത്ത് കറിയായോ മെഴുക്കുപുരട്ടിയായോ ഉണക്കി വറുത്തോ ഭക്ഷിക്കാം.

## ഔഷധഗുണങ്ങൾ
പാവൽ വർഗ്ഗത്തെക്കുറിച്ച് 2004-ൽ നടത്തിയ വിശദമായ പഠനത്തിലെ വിവരങ്ങൾ അനുസരിച്ച് കേരളത്തിലേയും കർണ്ണാടകത്തിലേയും ആദിദ്രാവിഡവിഭാഗങ്ങൾ മരുന്നിനും ഭക്ഷണത്തിനും ധാരാളമായി ഉപയോഗിക്കുന്ന പച്ചക്കറികളിൽ ഒന്നാണു് എരുമപ്പാവൽ. നേരിയമംഗലത്തെ മലയന്മാരും  ചേർത്തലയ്ക്കു സമീപമുള്ള ഉള്ളാടൻ വൈദ്യന്മാരും ലേഹ്യമായും അൾസർ, മൂലക്കുരു, പാമ്പുവിഷം എന്നിവയ്ക്കുള്ള കഷായമായും ഈ സസ്യത്തിന്റെ കിഴങ്ങുകൾ ഉപയോഗിക്കാറുണ്ടത്രേ. മലമ്പണ്ടാരങ്ങൾ ഈ കിഴങ്ങുകൾ ഉപയോഗിച്ച് ഔഷധഗുണമുള്ള എണ്ണ തയ്യാർ ചെയ്യുന്നു. തല, അസ്ഥികൾ, നാഡികൾ എന്നിവയ്ക്കുണ്ടാകുന്ന പരിക്കുകൾക്കു് പ്രതിവിധിയായി അവർ ഈ എണ്ണ ഉപയോഗിക്കാറുണ്ടു്. നഗർഹോളിലെ ജൈനു കുറുംബൻ വർഗ്ഗക്കാർ ഈ കിഴങ്ങ് അരച്ചു കുഴമ്പാക്കി വൃഷണവീക്കം, മന്ത് തുടങ്ങിയ അസുഖങ്ങൾക്കു് മരുന്നായി ഉപയോഗിക്കാറുണ്ടു്. മദ്ധ്യപ്രദേശിലെ സഹരിയാർ വർഗ്ഗക്കാർ ഗർഭച്ചിദ്രത്തിനു് ഈ സസ്യത്തിന്റെ വേരു് കുഴമ്പാക്കി ഉപയോഗിക്കാറുണ്ടു്. ഇവയിലടങ്ങിയിരിക്കുന്ന മൊമോർക്കാറിൻ (momorcharin), ട്രൈക്കോസാന്തിൻ (trichosanthin) തുടങ്ങിയ  എൻസൈമുകളുടെ റൈബോസോം നിർഗുണീകരണസ്വഭാവമായിരിക്കണം ഗർഭച്ഛിദ്രത്തിനുള്ള ശേഷിയുണ്ടാക്കുന്നതു് എന്നു് അനുമാനിക്കപ്പെടുന്നു. ഏഷ്യ, ആഫ്രിക്ക എന്നിവിടങ്ങളിലെ വിവിധ സമുദായങ്ങൾ ഈദൃശമായ ഔഷധങ്ങൾക്കായി എരുമപ്പാവൽ ഉപയോഗിക്കുന്നുണ്ടു്.

## മറ്റുപയോഗങ്ങൾ
ഭക്ഷ്യവസ്തുക്കൾക്കു് നിറം ചേർക്കാൻ പ്രകൃതിജന്യമായ അസംസ്കൃതവസ്തു എന്ന നിലയിൽ എരുമപ്പാവലിന്റെ കായ്കൾക്കുള്ളിലെ മാംസളമായ ദശ ഉപയോഗയോഗ്യമാണെന്നു് നിർദ്ദേശിക്കപ്പെട്ടിട്ടുണ്ടു്. ഇതു കൂടാതെ നൈസർഗ്ഗിക സൌന്ദര്യവർദ്ധക ക്രീം ആയും ലിപ് സ്റ്റിൿ ആയും ഈ ദശ സംസ്കരിച്ചെടുക്കാവുന്നതാണു്. അതിൽ അടങ്ങിയിട്ടുള്ള ലൈക്കോപീൻ (lycopene)ആണു് ഇതിനുപോൽബലകമായ രാസവസ്തു. ജലത്തിൽ ചേരുമ്പോൾ കടുംചുവപ്പു നിറമുണ്ടാക്കുന്ന പദാർത്ഥമാണു് ലൈക്കോപീൻ.

പല ഗോത്രസമൂഹങ്ങളുടേയും പൂജാവിധികളിൽ ഈ സസ്യത്തിനും കായ്കൾക്കും വിശേഷസ്ഥാനമുണ്ടു്.

## സമാന വർഗ്ഗത്തിലുള്ള മറ്റു പാവലുകൾ

എരുമപ്പാവൽ കൂടാതെ മറ്റു പാവൽ വർഗ്ഗങ്ങളിൽ പെട്ട ചില പച്ചക്കറികളെക്കുറിച്ചുള്ള വിവരങ്ങൾ താഴെകൊടുത്തിരിക്കുന്നു:

## അവലംബം

## പുറത്തേക്കുള്ള കണ്ണികൾ
* എരുമപ്പാവൽ ഹോർത്തൂസ് മലബാറിക്കൂസിലെ വിവരണം.

വർഗ്ഗം:പച്ചക്കറികൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:മൊമോർഡിക്കാ ജനുസ്സിൽ പെട്ട സസ്യങ്ങൾ
വർഗ്ഗം:കുക്കുർബിറ്റേസീ
വർഗ്ഗം:കേരളത്തിലെ സസ്യജാലം
ഗൂഗിൾ ന്യൂസ്

വാർത്തകൾക്കു വേണ്ടി മാത്രമായി നീക്കി വച്ചിരിക്കുന്ന ഒരു ഗൂഗിൾ വെബ്സൈറ്റ് ആണ് **ഗൂഗിൾ ന്യൂസ്‌**. ഈ പദ്ധതിക്ക് തുടക്കമിട്ടത് ഗൂഗിളിലെ പ്രധാന ഗവേഷണ ശാസ്ത്രജ്ഞൻ ആയ കൃഷ്ണ ഭരത്‌ ആണ്. കഴിഞ്ഞ മുപ്പതു ദിവസങ്ങളിലായി പ്രധാന വെബ്സൈറ്റുകളിൽ പ്രസിദ്ധീകരിച്ച വാർത്തകൾ ഇതിൽ പ്രദർശിപ്പിക്കുന്നു. വിവിധ ഭാഷകളിൽ വിവിധ വിഭാഗങ്ങളിലായി നൂറു കണക്കിന് വാർത്തകൾ ഓരോ നിമിഷവും ഉൾക്കൊള്ളിച്ചുകൊണ്ടിരിക്കുന്നു.
വർഗ്ഗം:ഗൂഗിൾ സേവനങ്ങൾ

## അവലംബം
ഇംഗ്ലീഷ് വിക്കിപീഡിയ
തിടമ്പ്

[right|220px|thumb|[ഗുരുവായൂർ പത്മനാഭൻ തിടമ്പേറ്റുന്നു]]
[ലഘുചിത്രം|തിടമ്പ്, [ചെറിയനാട്ടു ശ്രീ ബാലസുബ്രഹ്മണ്യസ്വാമിക്ഷേത്രം|ചെറിയനാട് ശ്രീ ബാലസുബ്രഹ്മണ്യസ്വാമി ക്ഷേത്രം]]
ക്ഷേത്രങ്ങളിൽ ശ്രീകോവിലിനു പുറത്ത് എഴുന്നള്ളിക്കുന്ന വിഗ്രഹമാണ് **തിടമ്പ്**. ഉത്സവാദി വിശേഷാവസരങ്ങളിൽ ദേവനെ (ദേവിയെ) പുറത്തുകൊണ്ടുവന്ന് ആഘോഷങ്ങളിൽ പങ്കുകൊള്ളിക്കുക, ഭക്തർക്ക് ദർശനസായൂജ്യം നൽകുക എന്നിവയാകാം ഇതിന്റെ പിന്നിലെ ഉദ്ദേശ്യം. ചില പ്രദേശങ്ങളിൽ തിടമ്പിന് *ചട്ടം* എന്നും പേരുണ്ട്. തിടമ്പ് ആനപ്പുറത്ത് എഴുന്നള്ളിക്കുമ്പോൾ ആലവട്ടം, വെൺചാമരം, മുത്തുക്കുട എന്നിവയുടെ അകമ്പടിയും ഉണ്ടാകാറുണ്ട്. സാക്ഷാൽ വിഗ്രഹം ശ്രീകോവിലിനു പുറത്ത് കൊണ്ടുവരിക അസാധ്യമായതിനാൽ എല്ലാ ക്ഷേത്രങ്ങളിലും എഴുന്നള്ളിക്കുന്നതിനുള്ള വിഗ്രഹം (തിടമ്പ്) ഉണ്ടായിരിക്കും. ശ്രീബലി വിഗ്രഹം (പ്രധാന വിഗ്രഹത്തിനു സമീപത്തായി ശ്രീകോവിലിൽ വച്ചു പൂജിക്കുന്ന ലോഹ വിഗ്രഹം) തിടമ്പിനുള്ളിൽ വച്ച് പ്രദക്ഷിണവും എഴുന്നള്ളത്തും നടത്തുന്ന രീതിയും ഉണ്ട്.

## ചിത്രശാല

പ്രമാണം:911A_Koolam_By_ManojK.jpg|കോലം, തൃശ്ശൂർപ്പൂരം (ചൂരക്കോട്ടുകാവ് ഭഗവതി)
പ്രമാണം:Journey of bhagavathi By Manoj Karingamadathil.jpg
പ്രമാണം:911_Pooram_Parayeduppu_By_ManojK.JPG
പ്രമാണം:910_A_Pooram_Yathra_By_ManojK.JPG

## പുറത്തേക്കുള്ള കണ്ണികൾ
*http://ibnlive.in.com/news/thidambu-procession-from-january-15/217748-60-116.html
*http://www.flickr.com/photos/suneeshnamboodiri/6732430745/

വർഗ്ഗം:ഉത്സവം
മല്ലികാർജുൻ മൻസൂർ

ജയ്പൂർ - അത്രൗളി ഘരാനയിലെ പ്രസിദ്ധനായ ഒരു ഹിന്ദുസ്ഥാനി ഗായകനായിരുന്നു **മല്ലികാർജുൻ മൻസൂർ** () (1911–1992) . അദ്ദേഹത്തിന് മൂന്നു പ്രധാന പത്മ അവാർഡുകളും ലഭിക്കുകയുണ്ടായി: 1970 ൽ പത്മശ്രീയും 1976 ൽ പത്മഭൂഷണും  1996 ൽ പത്മവിഭൂഷണും ലഭിച്ചു.

## തുടക്കം
1911 ൽ ധർവാഡിലെ മൻസൂർ ഗ്രാമത്തിൽ ജനിച്ചു. നീലകണ്ട ബുവ, ഉസ്താദ് മഞ്ജീഖാൻ എന്നിവരിൽ നിന്നും സംഗീതം അഭ്യസിച്ചു.
'നന്ന രസയാത്ര' അദ്ദേഹത്തിന്റെ ആത്മകഥയാണ്.

## അവലംബം

## പുറത്തേക്കുള്ള കണ്ണികൾ

*
* Preserving Aprachalit Ragas by Rajshekhar Mansur

വർഗ്ഗം:1911-ൽ ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:സെപ്റ്റംബർ 12-ന് മരിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ജയ്പൂർ - അത്രൗളി ഘരാന
പുലിക്കാട് കായൽ പക്ഷി സങ്കേതം

തമിഴ്നാട്ടിലെ തിരുവള്ളൂർ ജില്ലയുടെ കുറെ  ഭാഗവും , ആന്ധ്രപ്രദേശിലെ എളവൂർ, നെല്ലൂർ ജില്ലകളുടെ കുറെ പ്രദേശവും  ചേർന്നുള്ള 481 ചതുരശ്ര കിലോമീറ്റർ വിസ്തീർണമുള്ള സംരക്ഷിത  പ്രദേശമാണ്  "പുലിക്കാട്‌ കായൽ പക്ഷി സങ്കേതം". ഇന്ത്യയിലെ ഏറ്റവും വലിയ ഉൾനാടൻ ജലാശയമായ  ഒറിസ്സയിലെ ചിൽക്ക കഴിഞ്ഞാൽ  പിന്നീടുള്ള ഏറ്റവും വലിയ ഉൾനാടൻ ജലാശയമാണ് പുലിക്കാട്‌ കായൽ. പുലക്കാട് കായൽ വന്യജീവി സങ്കേതം എന്നണ്  അന്തർദേശീയ നാമം (.IBA Code: IN261, Criteria: A1, A4iii ) . 

## സംരക്ഷണം
തമിഴ്നാട് , ആന്ധ്ര വനം വകുപ്പുകളാണ് ഈ പ്രദേശം സംരക്ഷിക്കുന്നത്.  (മഴ: 800 - 2000  മില്ലി മീറ്റർ ,. ഊഷ്മാവ് : 14°c- 33°C. പൊക്കം:  100’ MSL - 1200’ MSL)
## താമസക്കാർ
അനേകം വലിയ  അരയന്ന കൊക്കുകളുടെ (Great  Flamingos ) സാനിധ്യമാണ് എടുത്തുപറയുവാനുള്ളത്  . കായലിന്റെ ജൈവ വൈവിധ്യം അനേകം സന്ദർശകരെ  ഇവിടേയ്ക്ക് ആകർഷിക്കുന്നു. 
## ഭീഷണി
മണ്ണൊലിപ്പ് മൂലം 100  വർഷത്തിനുള്ളിൽ ഈ കായൽ മൂടപ്പെടുമെന്ന ഭീഷണി നില നിൽക്കുന്നു.

## അവലംബം

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
വർഗ്ഗം:ആന്ധ്രാപ്രദേശിലെ പക്ഷിസങ്കേതങ്ങൾ
ജിങ്കോ തിമിംഗിലം

ചുണ്ടൻ തിമിംഗിലത്തോട് ഏറെ സാദൃശ്യമുള്ള തിമിംഗിലമാണ് **ജിങ്കോ ചുണ്ടൻതിമിംഗിലം** അഥവാ **ജിങ്കോ തിമിംഗിലം** (Ginkgo-toothed beaked whale; *Mesoplodon ginkgodens*). ഈ തിമിംഗിലത്തെ 1957-ൽ ജപ്പാനിലാണ് ആദ്യമായി കണ്ടെത്തിയത്. ജിങ്കോ എന്നയിനം മരത്തിന്റെ ഇലയുടെ ആകൃതിയിയിലുള്ള ഒരു ജോടി പല്ലുകൾ ഇവയെ തിരിച്ചറിയാൻ സഹായിക്കുന്നു.  ഇരുണ്ട ചാര നിറത്തിലുള്ള ശരീരത്തിന്റെ പിൻഭാഗത്തായി വെള്ള പൊട്ടുകൾ കാണാം. അഞ്ചുമീറ്ററോളം നീളം കണ്ടുവരാറുണ്ട്.

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:ആഫ്രിക്കയിലെ സസ്തനികൾ
വർഗ്ഗം:കേരളത്തിലെ സസ്തനികൾ
ത്രീ മങ്കീസ്

നൂറി ബിൽജേ ജെയ്ലൻ രചനയും, സംവിധാനവും നിർവഹിച്ച് 2008-ൽ പുറത്തിറങ്ങിയ തുർക്കിഷ് ചലച്ചിത്രമാണ് ***ത്രീ മങ്കീസ്*** (തുർക്കിഷ്: Üç Maymun). ഒരു കുടുംബത്തിലെ അച്ഛൻ, അമ്മ, മകൻ എന്നീ മൂന്ന് കഥാപാത്രങ്ങളിൽ ഊന്നിയാണ് ചിത്രം മുന്നോട്ട് പോകുന്നത്. 2008-ലെ കാൻസ് അന്താരാഷ്ട്ര ചലച്ചിത്രമേളയിൽ ആദ്യപ്രദർശനം നടത്തിയ ചിത്രം ആ വർഷത്തെ ഏറ്റവും മികച്ച സംവിധായകനുള്ള പുരസ്ക്കാരം സ്വന്തമാക്കി. ഏറ്റവും മികച്ച ചിത്രത്തിനുള്ള ഗോൾഡൻ പാം പുരസ്ക്കാരത്തിന് നാമനിർദ്ദേശം ചെയ്യപ്പെടുകയും ചെയ്തു.  81-മത് ഓസ്ക്കാർ പുരസ്ക്കാരത്തിൽ ഏറ്റവും മികച്ച വിദേശചിത്രങ്ങൾക്കുള്ള പുരസ്ക്കാരത്തിന് തുർക്കിയിൽനിന്നുള്ള ഔദ്യോഗിക എൻഡ്രിയായിരുന്നു ത്രീ മങ്കീസ്. 2008-ലെ ഹൈഫ ചലച്ചിത്രംഏലയിൽ ഗോൽഡൻ ആങ്കർ പുരസ്ക്കാരവും ചിത്രം നേടുകയുണ്ടായി.

## കഥാ പശ്ചാത്തലം
സെർവെറ്റ് മദ്ധ്യവയ്ക്കനായ ഒരു ബിസിനസുകാരനാണ്, രാഷ്ട്രീയത്തിൽ പ്രവേശിക്കുവാൻ തയ്യാറെടുക്കുകയാണ് അയാൾ. അയാളുടെ ഡ്രവറാണ് എയൂപ്പ്. ഒരു രാത്രിയിൽ സെർവെറ്റ് ഓടിച്ച കാറിടിച്ച് ഒരു വഴിയാത്രക്കാരൻ കൊല്ലപ്പെടുന്നു. അത് തന്റെ രാഷ്ട്രീയ ഭാവിക്കു  ദോഷമാകുകയാൽ കുറ്റം ഏറ്റെടുക്കുവാൻ ഡ്രൈവറായ എയൂപ്പിനോട് അയാൾ ആവശ്യപ്പെടുന്നു. പ്രതിഫലമായി വലിയൊരു തുകയും ഏല്ലാ മാസവും ശമ്പളവും അയാൾ വാഗ്ദാനം ചെയ്യുന്നു. എയൂപ്പ് ഒൻപതുമാസം ജയിൽ ശിക്ഷക്ക് വിധിക്കപ്പെടുന്നു. എയൂപ്പിന്റെ മകൻ ഇസ്മൈൽ പരീക്ഷകളിൽ തോറ്റ് നിർക്കുകയാണ്. പുതിയ ഒരു കാർ വാങ്ങുവാനായി സെർവറ്റിനോട് പണം ആവശ്യപ്പെടുവാൻ അവൻ അമ്മ ഹേസറിനെ നിർബന്ധിക്കുന്നു. പണം വാങ്ങുവാനായി സെർവറ്റിന്റെ പലതവണ കാണുന്ന ഹേസർ അയാളുമായി അടുക്കുന്നു. ഹേസറും സെർവേറ്റുമായുള്ള അടുപ്പം മകൻ ഇസ്മൈൽ അവിചാരിതമായി കാണാനിടവരുന്നു. ഇസ്മൈൽ അമ്മയെ തല്ലുകയും ചീത്തവിളിക്കുകയും ചെയ്യുന്നു. അതിനിടയിൽ എയൂപ്പ് ജയിൽ മോചിതനയി തിരികെയെത്തുന്നു. മകൻ പുതിയ കാർ വാങ്ങിയത് അയാൾക്ക് ഇഷ്ടപ്പെടുന്നില്ല. ഹെസറും സെർവറ്റുമായുള്ള ബന്ധം അയാൾ തിരിച്ചറിയുന്നു. അതിനിടയിൽ ഇസ്മൈൽ സെർവറ്റിനെ കൊലപ്പെടുത്തുന്നു. മകന് ജയിൽ ശിക്ഷ ലഭിക്കാതിരിക്കുവാൻ എയൂപ്പ് അനാഥനായ ഒരു യുവാവിനോട് കൂറ്റം ഏറ്റെടുത്ത് ജയിലിൽ പോകുവാൻ ചട്ടംകെട്ടുകയും പണം വാഗ്ദാനം ചെയ്യുകയും ചെയ്യുന്നു.  

## പുരസ്കാരങ്ങൾ
;2008 കാൻസ് അന്താരാഷ്ട്ര ചലച്ചിത്രമേള 
* മികച്ച സംവിധായകൻ - നൂറി ബിൽജേ ജെയ്ലൻ
* ഗോൾഡൻ പാം നാമനിർദ്ദേശം - നൂറി ബിൽജേ ജെയ്ലൻ
;2008 Asia Pacific Screen Awards
*Achievement in Directing - നൂറി ബിൽജേ ജെയ്ലൻ
*Nominated - Achievement in Cinematography - Gökhan Tiryaki 
*Nominated - Best Film - നൂറി ബിൽജേ ജെയ്ലൻ
;2008 Cinefan - Festival of Asian and Arab Cinema
*Asian and Arab Competition Award - Best Director - നൂറി ബിൽജേ ജെയ്ലൻ
;2008 Haifa International Film Festival
*Golden Anchor Award - നൂറി ബിൽജേ ജെയ്ലൻ
;2009 Italian National Syndicate of Film Journalists
*Nominated Silver Ribbon - Best Director European Film  - നൂറി ബിൽജേ ജെയ്ലൻ
;2009 RiverRun International Film Festival
*Jury Prize - Best Actress - Hatice Aslan
*Jury Prize Best Feature Film  - നൂറി ബിൽജേ ജെയ്ലൻ
;Golden Orange Film Festival
*Best special effects award
;International Eurasia Film Festival
*Siyad award

## ഇതും കൂടി കാണുക
*നൂറി ബിൽജേ ജെയ്ലൻ
*ഉസക്ക്
*ക്ലൈമെറ്റ്സ്

## അവലംബം

## പുറമെ നിന്നുള്ള കണ്ണികൾ
* Official Site 
* Three Monkeys  (Zeitgeist Films)
* 
* 
* Three Monkeys: A film review 

വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
അമീർഖാൻ

ഇന്ത്യയിലെ പ്രശസ്തനായ ഒരു ഹിന്ദുസ്ഥാനി സംഗീതജ്ഞനായിരുന്നു **ഉസ്താദ് അമീർഖാൻ** (, ,; ആഗസ്റ്റ് 15, 1912 &ndash; ഫെബ്രുവരി 13, 1974)]. ഹിന്ദുസ്ഥാനി സംഗീത ലോകത്തെ കുലപതികളിലൊരാളായി കരുതപ്പെടുന്ന ഇദ്ദേഹമാണ് ഇൻഡോർ ഘരാന സ്ഥാപിച്ചത്.
## പുരസ്കാരങ്ങൾ
* സംഗീത നാടക അക്കാദമി അവാർഡ് 1967
* പ്രസിഡന്റ് അവാർഡ് 1971
* പത്മഭൂഷൺ 1971

## അവലംബം

## പുറത്തേക്കുള്ള കണ്ണികൾ
* Amir Khan recordings on www.sarangi.info 
* Biographical documentary on Amir Khan, produced in 1970 by the Films Division of India
* Discography 
* LP cover images 
* Pandit Nikhil Banerjee's article on Amir Khan 
* Dr. Ibrahim Ali's analysis of Amir Khan's gayaki
* Extracts from Pandit Amarnath's lec-dem on Amir Khan's gayaki 
* Tribute from the ITC Sangeet Research Academy
* Forgotten Patterns - Preview of an article on Amir Khan by his disciple Thomas Ross
* Ustad Amir Khan (1912-1974) (scroll down)

വർഗ്ഗം:1912-ൽ ജനിച്ചവർ
വർഗ്ഗം: 1974-ൽ മരിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:ഫെബ്രുവരി 13-ന് മരിച്ചവർ

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
ത്രിഭാഗനിയമം

ചിത്രരചന, ഛായാഗ്രഹണം, രൂപകല്പന തുടങ്ങിയ കലകളിൽ ദൃശ്യരൂപങ്ങൾ ഒരുക്കാൻ ഉപയോഗിക്കാവുന്ന ഒരു  പ്രയോഗികനിയമമാണ് **ത്രിഭാഗനിയമം** (Rule of thirds). ഇതിൽ, തയ്യാറാക്കാൻ ഉദ്ദേശിക്കുന്ന ദൃശ്യരൂപത്തെ  കുറുകെയും നെടുകയുമായുള്ള ഈരണ്ട് വരകൾ ഉപയോഗിച്ച് ഒൻപത് തുല്യഭാഗങ്ങളായി മുറിക്കുന്നതായി സങ്കൽപ്പിക്കുന്നു (ചിത്രം കാണുക). എടുത്തുകാണിക്കേണ്ടവയോ അല്ലെങ്കിൽ മറ്റുതരത്തിൽ പ്രാധാന്യമുള്ളവയോ ആയ ദൃശ്യഘടകങ്ങൾ, ഈ വരകളുടെമേലോ അവ കൂട്ടിമുട്ടുന്ന സ്ഥലങ്ങളിലോ ആകുന്ന രീതിയിൽ ദൃശ്യരൂപത്തെ ക്രമീകരിക്കുന്നു. ഇങ്ങനെ ചെയ്താൽ, ദൃശ്യത്തിലെ പ്രധാന വസ്തുവിനെ വെറുതെ ഒത്ത നടുക്ക് ആക്കുന്നതിനെ അപേക്ഷിച്ച് ദൃശ്യരൂപത്തിൽ കൂടുതൽ (നല്ല അർത്ഥത്തിലുള്ള) പിരിമുറുക്കവും ഊർജ്ജവും വരുകയും, ദൃശ്യരൂപം കൂടുതൽ ആകർഷകമാവുകയും ചെയ്യും എന്ന് ഈ നിയമത്തിന്റെ വക്താക്കൾ അവകാശപ്പെടുന്നു. ജോൺ തോമസ് സ്മിത്ത് 1797ൽ 'റിമാർക്ക്സ് ഓൺ റൂറൽ സീനറി' (*Remarks on Rural Scenery*) എന്ന തന്റെ പുസ്തകത്തിലാണ് ആദ്യമായി ത്രിഭാഗനിയമം അവതരിപ്പിക്കുന്നത്.

വലതുവശത്തെ ചിത്രം ത്രിഭാഗനിയമം വ്യക്തമാക്കുന്നു. ചിത്രത്തിലെ താഴത്തെ തിരശ്ചീനരേഖ മുകളിലെ മൂന്നിൽ രണ്ട് ഭാഗത്തിൽ നിന്ന് താഴത്തെ ഭാഗത്തെ വേർതിരിക്കുന്നു. ചിത്രത്തിലെ ചക്രവാളവും ജലപ്പരപ്പും തമ്മിലുള്ള സീമ പ്രസ്തുത രേഖയിൽ വരത്തക്ക വണ്ണം ക്രമീകരിച്ചിരിക്കുന്നു. ചിത്രത്തിലേറ്റവും പ്രാധാന്യമർഹിക്കുന്ന മരം രണ്ട് രേഖകളുടെ ഛേദങ്ങളിലാണ്. ഈ ബിന്ദുവിനെ ഊർജ്ജബിന്ദു (*power poin*t or a *crash point*) എന്ന് വിളിക്കുന്നു. എന്നാൽ ചക്രവാളത്തിലെ ഏറ്റവും പ്രകാശമാനമായ സ്ഥലം നേരിട്ട് രേഖയിൽ പതിക്കുന്നില്ലെങ്കിലും, നിയമത്തിന്റെ പ്രയോജനം ലഭിക്കുമാറ് രേഖകളുടെ ഛേദത്തിന് സമീപത്തായി വ്യാപരിക്കുന്നു.

## ഉപയോഗം

ചക്രവാളമുൾപ്പെടുന്ന പ്രകൃതിദൃശ്യങ്ങൾക്കാണ് ത്രിഭാഗനിയമം പ്രധാനമായും ഉപയോഗിക്കപ്പെടുന്നത്. ഈ നിയമം പാലിക്കപ്പെടുന്നത് മുഖാന്തരം പ്രധാനവസ്തുവിനെ മധ്യത്തിലാക്കി ചിത്രത്തെ രണ്ട് സമാന ധ്രുവങ്ങളാക്കി ഭേദിക്കുന്നത് ഒഴിവാക്കാൻ സാധിക്കും. ഇപ്രകാരം ചെയ്യുന്നത് കാഴ്കക്കാരിൽ മടിപ്പുളവാക്കാൻ കാരണമായേക്കും  ഒരു വ്യക്തിയെ ചിത്രീകരിക്കുമ്പോൽ അദ്ദേഹത്തിന്റെ ശരീരം ഏതെങ്കിലും ലംബരേഖയിൽ വരത്തക്കവണ്ണവും, കണ്ണുകൾ ഏതെങ്കിലും (കൂടുതലും മുകളിലത്തേത്) തിരശ്ചീനരേഖയിൽ വരത്തക്കവണ്ണം ക്രമീകരിക്കുക. അദ്ദേഹത്തിന്റെ ദൃഷ്ടി പതിക്കുന്ന വശത്ത് കൂടുതൽ സ്ഥലം ഒഴിച്ചിട്ടേക്കുന്നതാണ് അഭികാമ്യം. വ്യക്തി നിഷേധഭാവത്തിലാണെങ്കിൽ (ക്രോധം, ഭയം, വെറുപ്പ്) നേരെ എതിർ വശത്ത് ഒഴിവാക്കുന്നതാണ് മെച്ചപ്പെട്ട ഫലം നൽകുക. ചലിക്കുന്ന വസ്തുവാണെങ്കിൽ വസ്തുവിന്റെ മുൻഭാഗത്തായും, ചലിക്കുന്ന പ്രതീതി ജനിപ്പിക്കാനായി പിൻഭാഗത്തും സ്ഥലം നൽകുക. 

ത്രിഭാഗനിയമം പലയിടത്തും മെച്ചപ്പെട്ട ഫലങ്ങൾ നൽകുമ്പോൾ പ്രതിസമതയുള്ള ചിത്രങ്ങളിൽ നിയമം കൈവെടിയുന്നതായിരിക്കും കൂടുതൽ അഭികാമ്യം.

## അവലംബം


## പുറത്തേക്കുള്ള കണ്ണികൾ

വർഗ്ഗം:ഛായാഗ്രഹണം
അന്യഥാഖ്യാതി

ഭാരതീയ മിഥ്യാ സിദ്ധാന്തങ്ങളിലൊന്നാണ് **അന്യഥാഖ്യാതി** (Theories of Illusion). തെറ്റായ അറിവ് എങ്ങനെ ഉണ്ടാകുന്നു എന്ന് ഈ സിദ്ധാന്തങ്ങൾ വിവരിക്കുന്നു. അപനിരീക്ഷണ (malobservation) ഫലമായിട്ടാണ് മിഥ്യാജ്ഞാനം ഉണ്ടാകുന്നതെന്നാണ് അന്യഥാഖ്യാതിസിദ്ധാന്തസാരം. കയറിനെ പാമ്പായോ, ശുക്തി(ചിപ്പി)യെ വെള്ളിയായോ കാണുന്നത് ഇതുകൊണ്ടാണ്. മുൻപ് എവിടെയോ കണ്ട വെളളിയുടെ ഗുണങ്ങൾ ചിപ്പിക്കുണ്ടെന്ന് തെറ്റിദ്ധരിക്കുമ്പോഴാണ് ചിപ്പി വെള്ളിയാണെന്ന് തോന്നുന്നത്. വെള്ളിയെപ്പറ്റിയുള്ള ഓർമ ചിപ്പി വെളളിയാണെന്ന് തെറ്റിദ്ധരിക്കുവാൻ കാരണമായിത്തീരുന്നു. ഇത്തരത്തിൽ, ഒന്നിനെ മറ്റൊന്നായി തെറ്റിദ്ധരിക്കുന്നതിനെയാണ് അന്യഥാഖ്യാതി എന്നു പറയുന്നത്. ന്യായവൈശേഷികൻമാരുടെ അന്യഥാഖ്യാതി സിദ്ധാന്തങ്ങൾക്കുപുറമേ പ്രധാനപ്പെട്ട നാലു മിഥ്യാസിദ്ധാന്തങ്ങൾകൂടിയുണ്ട്. ഇവ രാമാനുജന്റെ സത്ഖ്യാതിവാദവും ബുദ്ധമതക്കാരുടെ ആത്മഖ്യാതി അല്ലെങ്കിൽ അസത്ഖ്യാതിവാദവും മീമാംസകൻമാരുടെ അഖ്യാതിവാദവും അദ്വൈതികളുടെ അനിർവചനീയഖ്യാതിവാദവും ആകുന്നു.

## പുറംകണ്ണികൾ
*http://wiki.answers.com/Q/The_illusion_theory_of_personal_identity
*http://www.iep.utm.edu/fict-par/
ചെറുചിറകൻ തിമിംഗലം

താരതമ്യേന ചെറിയ ചിറകുള്ളവയാണ് **ചെറുചിറകൻ തിമിംഗിലം** അഥവാ **കുഞ്ഞിച്ചിറകൻ തിമിംഗിലം** (Short-finned pilot whale; *Globicephala macrorhynchus*).   

## രൂപവിവരണം
ഇരുണ്ട ചാരനിറമുള്ള ശരീരത്തിൽ വയറിൻറെ ഭാഗത്ത് വെളുത്ത അടയാളമുണ്ട്. തൊണ്ടയിൽ 'W' ആകൃതിയിൽ ചാരനിറത്തിലുള്ള പാടും മുതുകിലെ ചിറകിൽ നിന്ന് കണ്ണിലേക്ക് ചരിഞ്ഞിറങ്ങുന്ന തരത്തിൽ ചാരനിറമുള്ളതോ വെളുത്തതോ ആയ ഒരു വരയുണ്ട്. "ഫാൾസ് കില്ലർ തിമിംഗില" ത്തിനോട് ഇതിനു നല്ല സാദൃശ്യമുണ്ട്. എന്നാൽ കുറേക്കൂടി  ഉരുണ്ട തലയും മുതുകിൽ ഉരുണ്ട ചിറകും ഇവയെ വ്യത്യസ്തമാക്കുന്നു. കൂട്ടത്തോടെ  ജീവിക്കുന്ന ഇവ ബോട്ടിൽ നോസ് ഡോൾഫിനുമായി കൂട്ടം ചേർന്ന് കാണാറുണ്ട്. കൂന്തലുകളും മത്സ്യങ്ങളുമാണ് പ്രധാന ആഹാരം. 

## പെരുമാറ്റം
വളരെ ശക്തിയിൽ വെള്ളം ചീറ്റുന്ന ഇവ വലിയ സംഘമായി കപ്പലുകളോട് അടുക്കാറുണ്ട്. അക്കാരണത്താൽ തന്നെ എളുപ്പം തിരിച്ചറിയപ്പെടുകയും ചെയുന്നു.

## വലിപ്പം
ശരീരത്തിന്റെ മൊത്തം നീളം :3.6 - 6.5 മീ.

തൂക്കം :1100 - 1400 കിലോഗ്രാം 

## നിലനില്പിനുളള ഭീഷണി
വേട്ട, മത്സ്യബന്ധനവലകൾ

## ഇതുകൂടി കാണുക

*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഡോൾഫിനുകൾ
വർഗ്ഗം:കേരളത്തിലെ സസ്തനികൾ
ആടുമനുഷ്യൻ

അരയ്ക്ക് കീഴ്‌‌പോട്ട് ആടിന്റെ ശരീരവും അതിനു മുകൾഭാഗത്ത് മനുഷ്യശരീരവും ഉള്ള, യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവിയാണ് **ആടുമനുഷ്യൻ**. അമേരിക്കയിൽ ആണ് ഇവ ജീവിച്ചിരിക്കുന്നതായി കരുതുന്നത്. അമേരിക്കയിൽ രണ്ടു സ്ഥലങ്ങളിൽ ഇവയെ കണ്ടതായി പറയപ്പെടുന്നു. ഒന്ന് ലക്ക് വോർത്ത് എന്ന സ്ഥലത്ത് നിന്നും  മറൊന്നു മേരിലാൻഡ്‌ എന്ന സ്ഥലത്ത് നിന്നും.  

## ചരിത്രം
1969 മുതൽ ഇവയെ കണ്ടതായും വസ്തു വകകൾ നശിപ്പിച്ചതായുമുള്ള പരാതികൾ പൊലീസിനു ലഭിച്ചു വരുന്നുണ്ട്. എന്നാൽ ജോൺ എന്ന ഒരാൾ തന്റെ കാറിന്റെ മുകളിൽ ഈ ജീവി ചാടിയതായി കാണിച്ചു പരാതിപ്പെട്ട സംഭവത്തിൽ പോലീസ് അന്വേഷണം നടത്തിയെങ്കിലും കാര്യമായി ഒന്നും കണ്ടു കിട്ടിയില്ല. പകുതി മനുഷ്യൻ, പകുതി ആട്, കൈയിൽ ഒരു മഴു ഇതാണ് സാധാരണ ദൃക്സാക്ഷിവിവരണം.

## അവലംബം
*The Lake Worth Monster: Texas Bigfoot 
*The Lake Worth Monster 
*32 years ago, a strange whatever terrorized Lake Worth

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
ഒടിയൻപച്ച

കേരളത്തിൽ പരക്കെ കണ്ടുവരുന്ന ഒരു ഔഷധസസ്യമാണ് **ഒടിയൻപച്ച**.  ഏഷ്യയെക്കൂടാതെ ആഫ്രിക്ക, ഓസ്ട്രേലിയ തുടങ്ങിയ പ്രദേശങ്ങളിലും ഈ സസ്യം കാണപ്പെടുന്നു. ഇതിനെ ഇംഗ്ലീഷിൽ Mexican Daisy, Coat Buttons" എന്നീ പേരുകളിലും അറിയപ്പെടുന്നു. കേരളത്തിൽ പ്രധാനമായും നീർവാഴ്ചയുള്ള പ്രദേശങ്ങളിൽ കാണപ്പെടുന്നത്. * *'തേളുക്കുത്തി, കുറികൂട്ടിചീര, കുമ്മിണിപ്പച്ച, ഒടിയൻ‌ചീര, മുറിയമ്പച്ചില, സാനിപൂവ്, റെയിൽ‌പൂച്ചെടി'''  എന്നീ പേരുകളിലും ഇതറിയപ്പെടുന്നു.

## രസഗുണങ്ങൾ
* രസം - കഷായം,  അമ്ലം, തിക്തം.
* ഗുണം - ഗുരു, സ്നിഗ്ധം
* വീര്യം - ശീതം

## ഘടന

സാധാരണയായി നിലം പറ്റി വളരുന്ന ഒരു നിത്യഹരിത സസ്യമായ ഇത് ഓഷധികൾ എന്ന വിഭാഗത്തിൽ ഉൾപ്പെടുന്നു. ശാഖോപശാഖകളായി വളരുന്ന ഇതിന് ശരാശരി 20 സെന്റീമീറ്റർ വരെ പൊക്കമുണ്ടാകാം.  ചിരവനാക്കിന്റെ ആകൃതിയിലുള്ള ഇലകൾ നേരിയ തവിട്ട് നിറവുള്ള തണ്ടുകളിൽ സമ്മുഖമായി വിന്യസിച്ചിരിക്കുന്നു. ശിഖരങ്ങളുടെ അഗ്രഭാഗത്തുനിന്നും വളരുന്ന നീളമുള്ള  തണ്ടുകളിൽ പൂക്കൾ ഉണ്ടാകുന്നു. പൂക്കൾക്ക് സാധാരണയായി അഞ്ചോ ആറോ ഇതളുകൾ വരെയുണ്ടാകാം. പരാഗണത്തിനു ശേഷം ഉണ്ടാകുന്ന പൂക്കൾ അപ്പൂപ്പൻ താടി പോലെ പൊട്ടി കാറ്റുമൂലം വിതരണം ചെയ്യപ്പെടുന്നു.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ